
Prakalba 


Šios paskaitos pradžioj buvo skaitytos Kolne, o 
paskui ir kituose universitetiniuose Vokietijos mies- 
tuose. Jas išleisti atskiromis knygomis iš dalies para- 
gino klausytojai, iš dalies — viltis, kad šia problema 
susiinteresuos platesni visuomenės sluoksniai. Be šios 
bus dar dvi paskaitų serijos. Sekančioji nagrinės 
naujosios žmonijos klausimą, kreipdamosi į visuome- 
ninį žmogų. Trečioji stengsis iš bažnytinių ir religi- 
nių troškimų chaoso, apimančio plačias sritis, iškelti 
tokias mintis, kurios būtų naudingos gyvajai krikš- 
čionybei atnaujinti ir krikščioniškos otenzyvos dva- 
siai pasireikšti. 

Pasitenkinimas tik keturiomis paskaitomis rodo, 
kad autoriui nerūpi visus svarbiausius šių dienų reli- 
ginio krizZto klausimus visai tobulai spręsti; autorius, 
kiek jis gali, nori tik padėti išsiaiškinti nekuriuos 
sunkumus. 

Emil Fiedler. 
Sonderburg, 1928 m. 

Dvasia žodis bla aš 


Siandien tiek daug kalbama ir 
ginį krizį, kad jis mūsų sąmonėje „k ausd; prie: 
rai pažįstamų, bet liūdnų ir nepakeišiamą Galykų. 
Šio krizio pasekos kol kas dar nepasireiškia tokia 
katastrofiška forma, kaip, sakysim, revoliucija, epi- 
demija arba badas. Tačiau tai, kas vyksta, yra tyli, 
nuolatinė revoliucija prieš antprigimtį (Uebernatur), 
tikėjimą, autoritetingą religiją. Ką mes vadiname 
religiniu kriziu, yra tai, tarytum, slapta slenkanti 
liga, kuri jau apėmė gyvybei palaikyti reikalingus 
organus, sveikata ir iš palengvo pakirto ligonio at- 
sparumą, nors jo išvaizda mažai arba ir visai nepa- 
sikeitė. "Toji liga nesukelia ypatingų skausmų, ne- 
iššaukia traukulio (mėšlungio) arba mirties baimės, 
bet pasireiškia vis didėjančia apatija prieš visa tai, 
kas yra religiška, nors to matematiškai ar chemiš- 
kai ir negalima išrodyti. Apie bet kokį badą negali 
būti nė kalbos. Dvasišku maistu stalai seniai jau yra 
daugiau apkrauti, negu reikalinga. Bet šis maistas 
yra palaipsniško atpratinimo ir kita kaina pažymėtas. 
Šiame krizyje negali būti kalbos apie bet kokį kieta- 
sprandišką priešinimąsi, apie karščiavimąsi, kaip kad 
buvo Bažnyčios revoliucijos metu XVI šimtmetyje. 
Karščiavimasis yra betgi visuomet jėgų išplėtojimas. 
Kas šiandien vyksta, galima pavadinti pavargimu. 
XVI-tame šimtmetyje galinga ranka buvo atplėštos 
nuo Bažnyčios medžio didelės šakos. Medis kraujavo, 
bet žaizdos užgijo ir 1š pasilikusių sveikų šakų išsi- 

veržė dviguba jėga. Dabar gi yra daug tokių šakelių 
ir lapų, kurie apmirę, nuvytę ir pageltę ir todėl pir- 
mas vėjelio pūstelėjimas juos nuplėšia; šį reiškinį mes 
vadiname išstojimu iš Bažnyčios. Taip pat gali tos 
apmirusios šakelės ir lapai pasilikti prie medžio ir ka- 
boti prisijungę ne savo šaknimis, bet tik žieve. Šiuo 
atveju, be abejo, jos medžio nė kiek nepuošia. 

Kada medis turi jau per daug nudžiūvusių šakų 
ir pageltusių lapų, tai, arba toks medis yra jau pa- 
senęs ir nepajėgia išmaitinti lapų, kuriuos nešioja, 
arba jis jau serga. Katalikų Bažnyčia dieviška ga- 
rantija nuo pasenėjimo arba bendro viso organizmo 
susirgimo yra apsaugota. Čia klaida negali įvykti. 
Medis yra sveikas ir absoliučiai pajėgus; be to, turi 
šakas, kurios rodo jėgų ir sulčių perteklių; krauja 
stebuklingiausius žiedus ir atneša tiek daug puikių 
sveikų vaisių, kad su juo kitas daug jaunesnis me- 
dis negali nė lygintis, 

Tačiau klaida kur nors yra! Jei kur pagelti- 
mas ir nudžiūvimas taip labai ir išsiplėtęs, tai dar ne- 
reiškia, kad visuomet ir ant kiekvieno medžio yra 
sukirmijusių lapų ir palaužtų šakų. Galima tik tuo 
aiškinti, kad tam tikrose vietose yra sutrukdytas 
sulčių tiekimas ir kad kai kurie organai, kurie turi 
sultis perduoti, jas blogai perduoda. 

Katalikų laikraščiuose ir žurnaluose kartkartė- 
mis pasirodo žinių apie katalikų skaičių. Lieka tik 
nepastebėta, kaip svarbu kai kuriems mūsų drau- 
gams iš anapus Katalikų Bažnyčios kiek galint dau- 
giau sumažinti katalikų skaičių. Diasporoje su šiais 
skaičiais būtų galima ryškų efektą pasiekti. Viena 
išsilavinusi protestantė danė kartą mane paklausė ar 
aš ne lenkas esąs. Aš kiek nustebau dėl tokio klau- 
simo, nes mano pavardė skamba visai nelenkiškai. 

„Aš taip maniau dėl to, sakė ji, kad jūs katalikas 
esate“. Ir ši ponia ilgai stebėjosi, kaip „protestan- 
tiškoj Vokietijoj“, Liuterio tėvynėj, yra per 20 mi- 
lijonų katalikų. Kitą kartą nelaimingam atsitikime 
turėjau vykti su Šv. Sakramentu pas. nukentėjusį. 
Šoferis mane paklausė: „Kaip gi didelė jūsų sekta?“ 
-— „O, — atsakiau, — maždaug 330 milijonų“. — „Po 
perkūnais!“ — Nusistebėjimas ir pauza. — „Pasa- 
kykite dar man, kunige, ar jūs nesusijungę su Žy- 
dais?“ — „Taip, tai tiesa. Žiūrėkite, mes esame se- 
niausioji sekta, kurią patys apaštalai yra įsteigę. O 
kadangi visi apaštalai buvo žydai, tai tiek mes turime 
bendra su žydais“. — „Taip aš ir maniau, kad kažkas 
tarp jūsų yra bendra“. į 

Statistika yra gražus dalykas ir skaičiai visuo- 
met daro įspūdį. Bet kaip mažai ką galima pasakyti 
apie klasės inteligencijos laipsnį tik iš jos moki- 
nių skaičiaus, taip lygiai visai mažai ką galima spręsti 
apie Bažnyčios dvasinę reikšmę ir jėgą tik iš jos pa- 
sekėjų skaičiaus. Bažnyčioje svarbiausias dalykas 
yra dvasią ir išvidinė galia, o skaičiai — antraeilis 
dalykas. Vienas šv. Paulius daugiau sveria ir reiš- 
kia už milijoną tik vos truputį sujudintų sielų, Taip, 
jeigu tie visi 330 milijonų būtų pasiryžę, būtų per- 
siėmę ta ugnimi, kuri krito iš dangaus, jeigu jie vi- 
"si būtų tikri dvasios žmonės, tai mes turėtume didelį 
aktyvą viso to, kas gražu, prakilnu, didinga, ko pa- 
našaus pasaulyje dar nėra buvę. Bet taip, kaip da- 
bar dalykai stovi, tai mes gal būt turime bent roo0 
milijonų priskaityti „bepartyvių“, atšalėlių, ištižė- 
lių, apsimetėlių. Ir jų skaičius ne mažės, bet nuolat 
„Žymiai didės, kol mums nepavyks iš pagrindų atnau- 
jinti savo kovos priemonių, padidinti savo aktyvų 
weikimą ir pereiti į vedamąją ofenzyvą. Garsusis 

norvegų atsivertėlis Krogh—Tonning kartą kalbėjo 
apie „tylią restauraciją“, apie ramų katalikiškų min- 
čių sugrįžimą į Skandinavų protestantų bažnyčią. 
Kas liečia mus, tai čia vyksta ramus atkritimas, lė- 
tas dingimas religinių minčių iš svarbiausių dalykų. 
katalogo, kol vieną gražią dieną pats paskutinis 
žingsnis, pasitraukimas nuo Bažnyčios, pasiliks tik 
formos reikalu, nebesutinkančiu jokio širdies kon- 
flikto. 

Betgi būtų neteisinga ir šiek tiek net farizėjiš-- 
ka tik žmonėms kaltes priskirti. Jų reikia ieškoti ir 
kitur, sakysim, iš dalies sunkioje pokarinių laikų 
ekonominėje būklėje, iš dalies bedarbėje ir butų kri- 
zyje. Visa tai, kaip sunki dvasinė ir materialinė naš- 
ta, krito ant paskutiniosios kartos. O religinis pa- 
matas pas daugelį nebuvo nei granitas, nei gelžbeto- 
nas, nei tvirti rąstai. Viena lentelė čia, o antra —- 
ten, pora kuokštų šiaudų, pridengtų tik keliais pa- 
viršutiniškai išmoktais posakiais ir religiniu paviršu- 
tiniškumu, ir visa tai palikta gyvenimo vėjui ir aud- 
roms. Kaip tuomet galima sulaikyti! Niekuomet žmo- 
gus nemeta religijos, kada jis ją pažįsta kaip tikrą gy- 
venimo vertę, kaip galingą gyvenimo pagalbą, kaip tik-- 
rąjį džiaugsmo šaltinį; kada jis ją giliai pergyvena 
kaip pirmos rūšies dvasinę gyvenimo jėgą. Dauge- 
liui iš tų tūkstančių, kurie visai arba pusiau pasi- 
traukė iš Bažnyčios, religija negalėjo padėti. Ir dėl 
to jie pasitraukė. 

Prie viso to prisideda organizuota kova su reli-- 
gija. Ši kova yra didelių partijų programinis tiks-- 
las. Priešreliginis frontas visuomet veikia. Už jo. 
pečių dirba galinga spauda, kuri paremia kiekvieną 
su religija kovojantį žmogų. Šviesuoliai, kurie šiam 
frontui pritaria, yra padaromi mokslo korifėjais. Jų. 

vardai į žmonių sąmonę yra tol kalami, kol jie ten 
pasilieka užantspauduoti kaip „vedamosios dvasios“. 
Šios garsenybės yra padaromos lengvais propagan- 
dos arkliukais. Pamažu, bet sistemingai, skaityto- 
jas yra įtikinamas, kad, apskritai, žinomi mokslinin- 
kai, pasauliniai vyrai, mokslo žvaigždės yra tvirtinę, 
kad Kristus iš tikrųjų negyvenęs, kad mokslas apie 
Trejybę yra užtinkamas ir pagoniškose religijose, 
kurios nieko bendro su krikščionybe neturėjo, kad 
krikščionybė, ypač katalikybė, yra pripuolamas pa- 
goniškų ir žydiškų mokslų rinkinys, kuris pirmą 
kartą viduramžy buvo suaustas į krikščionišką teo- 
logiją. Šį aiškinimą, kaip tikro mokslo rezultatą, 
daugelis laikraščių iš metų į metus skelbia žmonėms. 
Partijos, kurios geriausią savo propagandos pasise- 
kimą mato tik nuo tikėjimo nutolusiose plačiosiose 
masėse, nepraleidžia nė vienos progos krikščionybę 
ir Bažnyčią paskelbti pažangos ir socialinio teisin- 
gumo priešu. Ir dabar mūsų pačių tarpe auga tikrų 
stabmeldžių generacija. Jų teologija yra palygina- 
masis religijų mokslas, jų moralė — humaniškumas, 
jų šventųjų katalogas apima visus „religinius geni- 
jus“, kaip Laotse, Zeroastra, Budda, Mozė, Jėzus, 
Mohamedas, Pranciškus iš Asyžiaus, Liuteris ir tie 
didieji nežinomieji, kurie dar turi ateiti ir žmonijai 
atnešti tikrą religiją. Šie žmonės principiniu at- 
žvilgiu yra tolerantiški: jiems tas pat budizmas ir 
krikščionybė, jiems lygiai imponuoja katalikų iškil- 
mingos mišios, kaip ir Dalai — Lamos dvaro cere- 
monijos; Naujasis Testamentas jiems yra gražus 
senosios krikščioniškosios visuomenės mitų rinkinys. 
Krikštas — tai liekana semitų nusiplovimų; kiek- 
viena tiesa jiems yra reliatyvi, o kiekviena 
bzžnyčia — tik /beprasmiškas stengimasis suglausti 

bendrąsias ir nedefinuojamas religines idėjas į 
vieną specialinę dogmatiką. „Apie Katalikų Bažnyčią 
jie kalba labai respektyviškai, kaip apie konsekven- 
tiškiausį pasaulio sukūrimo mokslą ir drausmingiausią 
šimtmečių organizaciją. Jie yra įsitikinę, kad Kata- 
likų Bažnyčia yra tiesioginis tęsinys pasaulinės Ro- 
mos imperijos, tik tuo nuo jos skiriasi, kad senoji 
romėnų valstybė pasaulį užkariavo savo legijonais, 
o nuostabiai geniališki cezarių įpėdiniai, popiežiai, 
pasaulį užvaldė romiškomis dogmomis ir savo vė- 
liavos spinduliais. Tik geriau pažvelkite, gerbia- 
mieji draugai, ir jūs nustebsite pamatę, kaip šis re- 
liginis reliatyvizmas yra giliai į mūsų pačių eiles 
įsiskverbęs. Dar ne taip seniai vienas apsišvietęs 
katalikas mane klausė, kaipgi iš tikrųjų yra su tuo 
pomirtiniu gyvenimu. Kai aš dėl to klausimo kiek 
nustebau, jis tarė: „„Ar jūs manote, kad tikrai dan- 
gus ir pragaras yra?“ Ir kai aš jam su visu rimtu- 
mu užtikrinau, tai jis taip persimainė, kad dabar 
kiekvieną sekmadienį eina į bažnyčią, ir aš esu tik- 
ras, kad penktadieniais mėsos daugiau nebevalgo. 
Katalikiški įpročiai iš mažens į jo kaulus įaugo, bet 
blogi raštai laipsniškai jo katalikišką tikėjimą su- 
silpnino. Seniau stabmeldžių vaikai buvo krikščio- 
nys, šiandien tūkstančiai krikščionių vaikų tam- 
pa stabmeldžiais. Mes tiek pat turime stabmeldžių 
Berlyne, kiek kad jų yra Tokio mieste. Vienas ja- 
ponas kartą man pasakė: „Kodėl jūs siunčiat misio- 
nierius į Japoniją? Tai labai daug kaštuoja. Juk 
jie lygiai tiek pat reikalingi ir Berlyne, kur žymiai 
mažiau kaštuotų“. Aš jam galėjau tik taip atsakyti: 
„Gal būt dėl to, kad mes tikime, jog pas jus krikščio- 
nybė geriau yra iškilusi, negu pas mus“. 

O tuo tarpu, kai su nepalenkiama energija. ir 


drąsia nuotaika dirbama prieš katalikų tikėjimą, kai 
didžiausi popierio ritiniai kasdien prirašomi iro- 
niškai pašiepiančių ir katalikų tikėjimą užgauliojan- 
čių straipsnių, kai milžiniškame kinų skaičiuje die- 
na iš dienos yra skelbiama perdėm pagoniška pasau- 
lėžiūra, — krikščionių didžiulėj šeimoj viešpatauja 
imponuojantis ramumas ir tyla. Tik vienintelis 
malonus ir be galo švelnus kugždėjimas, kurį vos ga- 
lima nugirsti, poetiškai tariant, lyg tylus per salę 
skrendančio angelo sparnų plasdėjimas, sako: „Ne- 
sibijokite, jumyse viskas yra tvarkoje!“ O kada pra- 
dingsta gresiančios katastrofos poezija, galima kon- 
statuoti, kad tas šlamesys yra ne kas kita, kaip tik 
ramus daugelio, daugelio miegančių alsavimas. 

Ir jei į salę įsiveržia vinimis apkaustytais fron- 
to batais, pučiąs signalo ragą, mušąs būbną žadin- 
tojas, jį iš visų kampų sutinka pabundančių žvilgs- 
niai — ir pasigirsta murmėjimas: „Ramiai eik, nesi- 
trankyk, nekelk triukšmo!“ Ir jei jis nenori savo 
trankių batų pakeisti minkštomis šlepetėmis, tai 
tuojau sušokę atima jam būbną, ragą ir lengviau 
atsidusę pakabina juos ant sienos, ant kurios jie jau 
taip ilgai kabojo. Mes tokių dvasios žadintojų ne- 
galime pakęsti. Jei kas varpais paskambins kitaip, 
negu anas žadintojas šaukė, tuojau visi sukylame ir 
apsidžiaugiame, kad permaina įvyko, kad „kiek lais- 
viau“, o daugumas norime aną ramybės ardytoja pa- 
"siųsti ten, kur pipirai auga. Žydai taip pat tu- 
rėjo tokius ramybės ardytojus ir jų nekentė. Šian- 
dien mes juos vadiname pranašais. Žydams Kristus 
buvo taip pat toks didelis, pavojingas ramybės drum- 
stėjas. 

Jau nuo senų laikų senose krikščioniškose šalyse 
krikščionybė yra nustumta į defenzyva. Ypač vo- 

kiečių Bažnyčia per ilgus šimtmečius yra priversta 
būti defenzyvoj tos kovos, kurią iššaukė ne Bažny- 
čia, bet jos priešai. Tokia gynimosi padėtis turi sa- 
vo gyvenimą, mokslo darbą, dogmatiką, apologetiką, 
juridišką tvarką, bet neturi pastoralo, sielas aprū- 
pinančio veiklumo, kuris labiau Bažnyčią pažymėtų. 
Viskas pritaikinta tik gintis, visur statomos už- 
tvaros, kiekvienas išstatytas taškas vis labiau ir la- 
biau betonuojamas, kol tie betono mūrai pasidaro 
tokie stiprūs ir visa įgula taip puikiai paruošta ap- 
sigynimui, kad jos nebegalima iš tų mūrų nė išvesti. 
Ši defenzyvos dvasia, kaip rodo patyrimas, veda iš 
vienos pusės prie mieguistumo, o iš antros — prie 
savo stiprumo perkainojimo.  Defenzyvinė dvasia 
negali sužavėti. Nuolatinis priminimas būti atsar- 
giems mažai ką bendra turi su drąsos pasireiškimu 
ir nesuteikia pergalės pajutimo. Priešingai, neno- 
romis ateina į galvą mintis, kad priešas, apie kurį 
vis dėlto nuolat įspėjama, turi būti galingesnis. Be- 
toninėje stovykloje oro spaudimas vis mažėja ir kai 
pasireiškia turįs tendencijos pakilti, savaime įvyksta 
sprogimas. 

Bet, ar iš tikrųjų Katalikų Bažnyčiai yra rimtas 
pavojus? Ar jos egzistencija nėra Dievo garantuo- 
ta? — Taip, tikrai taip yra. Jos įkūrėjas parašė ant 
jos pamatų: „Non praevalebunt“ ir jokia žmogaus 
ranka negali to parašo ištrinti. Bažnyčios saugu- 
mas absoliutiškai nepareina nuo jos gynėjų skaičiaus 
arba jų šaunumo. Nesvarbu, ar ant jos stovės 12 vy- 
rų ir pora moterų, ar 12.000 ar 12.000 milijonų, uola 
yra savaime stipri. Tik dabar klausimas: kiek tūk- 
stančių nuo uolos žemyn yra nuvertę mūsų priešai? 
Katalikų Bažnyčia dar nebus atlikusi savo uždavi- 
nio, jei ji pati nepajudinama ir nepasijudinanti sto- 

xės iki tol, kol tik paskutinieji 12 pasiliks ant jos 
uolos. Jos pareiga yra nuo pirmųjų ligi paskuti- 
niųjų Sekminių švenčių stengtis, kad iš 12 tikinčiųjų 
pasidarytų 1200 milijonų. Negalima tuo pasiteisin- 
ti, kad reikia išlaikyti visi tie, kurie ant tos uolos 
gimė arba patys ją priplaukė: laimėjimas, ofenzyva 
yra esminis Kristaus Bažnyčios uždavinys. Ji turi 
ne tik pirmųjų Sekminių ugnį saugoti, bet ir išne- 
šioti ją po visą pasaulį. Ji turi ją paversti liepsna, 
kurioje žmonija sutirptų. Mes pagal Įkūrėjo norą 
turime būti miestas ant aukšto kalno, iš toli matomas, 
toli šviečiantis ir iš toli viliojantis. Mes turime 
būti toksai miestas, kuriame visi broliai ir seserys, 
kuriame šviečia tik viena niekuomet negęstanti 
saulė, meilė, prie kurios iš visų pusių visi veržiasi, 
nes čia randa tai, ko ieško: jie randa gyvenimo pras- 
mę, meilę, kuri gyvenimą pagražina; jie randa bro- 
liškai ištiestą ranką, kuri padeda eiti sunkiu gyve- 
nimo keliu; jie randa pagarbą žmogiškojo orumo, 
prie kurio kiekvienas turi teisę. Betgi tuo tarpu 
kasmet aš matau didžiules minias to miesto gyven- 
tojų, kurie nuo kalno leidžiasi žemyn. 

Kodėl jie traukiasi? Ir taip daug, taip daug! 
Ar negalime mes jų sulaikyti? Ar jau išmėginome 
visas priemones? Ar pasitraukia savanoriu kas nors 
iš tos vietos, kurioje jam taip gera ir malonu būti? 
Argi išstoja laisvai kas nors iš tos visuomenės, iš 
kurios jis tikisi gauti greitos pagalbos? Argi iš- 
stoja laisvai kas iš sąjungos, kurioje jis jaučiasi lai- 
mingas? 

Kokia iš to nauda, jeigu mes kasmet Indijoj lai- 
mime I0.000 naujų krikščionių, o Europoje iš Baž- 
nyčios kasmet pasišalina 25.000 ir daugiau. Ar jau 
mes neturime nieko daugiau šiems žmonėms duoti 

ir nieko neįstengiame jiems pasakyti? — Ne! Ne 
čia kaltė. Jokia kita pasaulėžiūra, kokios bebūtų. 
ji spalvos: raudona, juoda, mėlyna ar žalia, negali 
žmogui duoti tiek daug, taip gilaus, taip didingo, 
teisingo, stipraus, smagaus, keliančio kaip katalikiš- 
koji krikščionybė. Visas krikščionybės veikimas yra 
skirtas dvasiai pakelti, nusiteikimui atnaujinti ir dva- 
siniams turtams įgyti. Socialistiškoji pasaulėžiūra 
gali savo žmonijos atnaujinimo programą išreikšti pi- 
nigų verte, geresniu atlyginimu, geresniu būviu, ma- 
žesniu darbu!). Tai yra rankomis pasiekiami turtai, 
prie kurių greitai užsidega tie, kurie jų neturi. Kris- 
tus gi yra atėjęs į šį pasaulį ne tam, kad žmogui di- 
desnę algą duotų, bet tam, kad naują dvasią įkvėptų. 
Krikščionybės uždavinys yra ne ūkiškus klausimus iš- 
narplioti, bet skelbti naują dvasią, tėvų meilę — iš vie- 
nos pusės, ir vaikų meilę — iš antros pusės. Tačiau 
tikrai ši nauja dvasia socialines neteisybes, išnaudoji- 
mą, žmoniškumo niekinimą ir ūkiškas socialines ligas 
daug radikaliau ir geriau išgydys, negu komunistų 
programa. Krikščionybė savo uždavinius išspręs ne 
kūrimu gausingų organizacijų, kurios iškelia nusta- 
tytus reikalavimus, kurie vieno milijono susibūrusių 
daugumos nutarimais pasaulį į naujas vėžes pakreipia, 
bet pakeitimu nusiteikimo, kuriuo kiekvienas turi būti 
pripildytas. Ir kaip apie kokios nors draugijos ga- 
lingumą galima spręsti iš jos narių skaičiaus, taip 
apie krikščionybės galią galima spręsti iš to, kaip gi- 
liai jos idealais yra persiėmę atskiri asmens. Kiek- 
viena draugija gali pasitenkinti, kad jos visi nariai 

paskirtą mokestį užmoka, palaiko drausmę ir susiklau- 
so. Šiaip kiekvienas kaip nori, taip gali galvoti. 
Krikščionybė gi tada jau bankrutuoja, kada ji pirmojė 
eilėje neįstengia žmonių minčių ir nusiteikimų pri- 
pildyti savo dvasia. Šios dvasios skelbimas yra esmi- 
nis Bažnyčios uždavinys. 

Deginančia dvasios vilyčia yra tartas arba ra- 
šytas žodis. „Tikėjimas iš apsakojimo!)“, sako 
šv. Paulius. Tai tinka ne tik krikščionybei, bet ir 
visiems kitiems tikėjimams. "Tam nereikalingi nė 
įrodymai. Kas būtų iš komunizmo be agitatorių ir 
spaudos? Arba pagalvokite tik apie pasisekimus 
sektų ir įvairių politinių partijų spaudos rekla- 
mos. dėka. Žodis yra natūralinė priemonė suža- 
dinti idėjoms, priemonė, kurią pats Kristus vartojo 
ir įsakė savo apaštalams ją vartoti. Skelbiant žodį 
krikščionybės dvasiai turi būti laimėta nauja gene- 
racija. Gali būti paveldėtos formos, papročiai, bet 
ne dvasia ir nusiteikimas. Šie dalykai kiekvienoj 
kartoj turi būti iš naujo sužadinti. Aš sakau — su- 
žadinti, bet ne perduoti. Tapti krikščionimi pasirū- 
pina krikštas, bet likti krikščionimi — reiškia pa- 
čiam įsigyti Kristaus dvasios. 

„ Bet kam tai reikia sakyti? Ar tai nėra savaime 
suprantama? Iš tikrųjų taip yra. Ar nepakanka- 
mai pas mus, yra kalbama ir rašoma?  Dešimtį kar- 
tų taip! Bet kodėl tikėjimas kaskart vis labiau ir 
labiau nyksta, nors jo taip plačiai mokoma, apie jį. 
kalbama, rašoma ir jis platinamas tūkstančiais trak- 
tatų ir traktatėlių? Ar Žmonės nemoka skaityti, 
argi jie apkurto? Betgi tie patys žmonės paprastai 
dažnai labai puikiai išgirsta visokias kvailybes ir jo- 

mis susižavi. Tai yra vienašališkas apkurtimas. Tai 
yra lyg malūnininko apkurtimas, kuris metų metais 
girdi tą patį monotonišką malūno ratų ūžimą. Jis 
girdi, bet kartu ir saldžiai miega. Kada malūnas nu- 
tyla arba pradeda kitokiu taktu ūžti, jis pabunda. 

Kada žodžiai šimtais ir tūkstančiais kartų yra 
tuo pačiu ritmu, tokia pat tvarka ir tokia pat krei- 
pimosi forma tariami, jie nustoja savo įtakos. Va- 
dinasi, jie veikia, bet veikia taip, kaip malūno ratai. 
Galima stovint miegoti. Dvasia daro žodžius savo 
kevalu, savo nešiotojų, savo kulkas mėtomuoju gin- 
klu, savo ugnine vilyčia. Bet dažnai tik tam yra 
mėtomasi žodžiais aplink, kad paliktų tik kevalai. 
Daug kartų ir dažnai yra šaudoma tokiomis kulko- 
mis, kurios prie geriausių norų nebegali įdegti ug- 
nies. Šaudoma, daug šaudoma, bet nedegančiais šo- 
viniais ir granatų gilzėmis. 

Žodžiai, tie dvasios kūdikiai ir pasiuntiniai, 
daug kartų ir tai pasibaisėtinai plačiai yra paverčia» 
mi šablonais. 

Aš neaiškinsiu, kas tai yra šablonas. Tai yra 
kaip tik visos tos kalbų ir raštų rūšys, kurios pro- 
dukuojamos metrais, visai apie tai negalvojant. Tie 
šablonai labai naudingi tik kalbėtojams, kurie turi 
kuo ilgiausiai kalbėti, kaip tai daro parlamentuose 
opozicijos atstovai, norėdami sukliudyti išleisti. įsta- 
tymą, arba tiems kalbėtojams ir rašytojams, kuriems 
mokama už valandas ir eilutes. Klausytojams ir skai- 
tytojams jie neturi jokios vertės. Reikėtų stebėtis, 
jei mūsų laikais rašymas šablonais nebūtų pasiekęs žy-. 
dėjimo laipsnio. Milijonai laikraščių puslapių užpil- 
domi per dieną žodžiais. Kiek tai bus per metus! Kuo 
gi tie puslapiai užpildomi? Ar giliai apsvarstytomis 
mintimis, išmintingais sakiniais? Jeigu būtų taip, 
tai laikraštis turėtų pasirodyti kartą savaitėje, o ne 
kasdien po 2 ar 3 kartus. Rašytojui viena išeitis — iš 

10 minčių, šablonu pasinaudojant, sudaryti visą storą 
knygą, o iš vienos minties išdrožti visą pamokslą arba 
"kalbą. Šablonas yra sporto aikštė, kur žodžiais yra 
„žaidžiamas futbolas ar kumščiasvydis. 

Jeigu būtų sąjunga kovai su šablonu, tai ji prieš 
save turėtų be galo didelį kovos lauką. Ji būtų žmo- 
nijos geradaris. Jos laimėjimas būtų didelis knygų 
maras. Visose bibliotekose atsirastų daug vietos. 
Daugelis dvasinio ir pasaulinio turinio knygų pasi- 
darytų labai plonos. Jos tiek suliesėtų, kad daugelio 
-pasiliktų tik vieni viršeliai. Daugelis laikraščių, žur- 
nalų, traktatų ir kt. mirtų malonia mirtimi. Vargu ar 
"tuomet truktų pamokslas ilgiau, kaip penkiolika mi- 
nučių; parlamentarai turėtų IO mėnesių atostogų, val- 
stybė sutaupytų milžiniškas sumas. Būtų galima 
išleisti įstatymą, kad rašytojai, kalbėtojai, pamok- 
slininkai, politikai ir redaktoriai taip pat turėtų mo- 
kėti 2 centu pabaudos už kiekvieną suprodukuotą 
„šabloną, už kiekvieną sakinį, kurio jie patys nebūtų 
pergalvoję. Tada visi laikraščių straipsniai būtų 
trumpi. Šventei būtų sunku gauti kalbėtoją. Lai- 
dojant numirėlius nebebūtų pasakoma nė pusės 
“kalbų. 


Nežiūšint to palaiminto laikraščių ir knygų su- 
nykimo, nežiūrint tos ramybės, kuri apimtų viso pa- 
ssaulio tribūnas, kova su šablonu turėtų dar ir kito- 
kios reikšmės. Prie tų aplinkybių paaiškėtų, ką 
„žmonės laikė šablonu, tuščia kalbos forma. Pasiro- 
dytų, kiek daug rimtų, šventų dalykų, artimai susi- 
jusių su sielomis ir palaima, yra pametę rimtį ir 
šventumą, nes yra pasidavę tuščiam iškalbingumui. 


aip, taip“ — sakė man kartą cigarų pardavė- 
as — „AiE-viena duona žmogus yra gyvas, kaip Šile- 
ON 


2 8 ma 


ris ar, berods, Goethe pasakė. Žinote, žmogus skai- 
tai klasikus, bet ir pamiršti kai ką“. 

Kaip daug mes nežinome, kas yra Šilerio, Goe- 
thės ar Biblijos. Daug skaitoma ir daug klausoma, o tai 
mūsų smegenis padarė tokiomis slidžiomis, kad tik 1a- 
bai maža dalykų gali jose išsilaikyti, tik visai nauji,. 
stiprūs žodžiai įbrėžia jose ženklą. Visa kita nepa- 
lieka nė pėdsako. Mes esame atmintinai išmokę ke- 
letą aforizmų, keletą citatų iš šventraščio, kurias mes. 
kartojame prie kiekvienos progos. Jos teturi tik tą 
reikšmę, kad klausytojai, jų beklausydami, mąsto sau 
tyliai: žinome tai ir be tavęs! 

Kartą vienas Vienos kunigas štai ką man papa- 
sakojo: vienas jaunuolis, iš pat mažens išauklėtas be 
tikėjimo, pripuolamai pateko į bažnyčią, kurioje tuo 
metu buvo sakomas pamokslas. Po pamokslo ateina 
jis pas pamokslą sakiusį kunigą ir taria: „Kieno yra. 
tie puikūs žodžiai, kuriuos jūs citavote savo pamok- 
sle?“ — „Kokie žodžiai ? Aš, rodos, kiek pamenu nie- 
ko necitavau“. — „Taigi, taigi, aš tiksliai nepamenu 
visų žodžių, bet ten buvo kalba apie sielos pražudy- 
mą“. — „Ak, jūs turite galvoje šiuos žodžius: „Ką 
gelbės žmogui, jeigu jis ir visą pasaulį laimėtų, bet 
jeigu savo sielą pražudytų“. Tai yra paties Kristaus 
pasakymas“. — „Ar galiu aš jį užsirašyti? Tai yra 
gražiausi žodžiai iš visų, kuriuos aš tik esu girdėjęs“. 
— „Taip, labai prašau! Bet pas mus tuos žodžius ži- 
no kiekvienas vaikas“. Jaunuolis tapo krikščioniu 
tik šios citatos dėka. Iš tikrųjų pas mus ją žino kiek- 
vienas vaikas. Deja! Juk mes atsimename, kad pran- 
ciškonų ordiną įsteigti jo įkūrėjui akstiną davė vie- 
nas Šventraščio posakis, kurį irgi „žino kiekvienas 
vaikas“. Biblijos posakiai! Kas gi pagalvoja, kad. 
tai yra aukščiausios išminties perlai, kad jie yra Die- 

vo žodžiai duoti tiesos ieškantiems žmonėms, kad jie 
yra tikriausias kelrodis į garbingą, galingą, džiaugs- 
mingą žmoniškumą, kad jų vieno vienintelio užtenka 
išgelbėti žmogaus vidujiniam gyvenimui. Kas jaučia, 
kad žmogus, atsimindamas, sakysim, kad ir šį Kris- 
taus pasakymą — „Joks plaukas Jums nuo galvos ne-- 
nukris prieš jūsų Tėvo norą“, gali būti laimingas ir 
jaustis saugiai, kaip mažytis vaikas ant tėvo kelių? 
— Ar jaučia tai tie tūkstančiai, kurie apsivylę, pasi-- 
biaurėdami apleidžia krikščionybę? Betgi kodėl jie 
to nejaučia? Ar negali būti tikėjimo iš apsakojimo? 

Iš visų šių žodžių liejasi jėga, Evangelijos galy- 
bė, Linksmų Naujienų džiaugsmas. Bet mums jie 
yra pasidarę pamaldžiais žodžiais, kuriuos pamoksli- 
ninkas paskirtu laikų rūpinasi mums pranešti. Mes 
žinome, kad — „didelė linksmybė“, trys išminčiai 
ir jų žvaigždė priklauso Kalėdoms; „Aš esu prisikė- 
limas ir gyvenimas“ — Velykoms; ugnies liežuvių 
istorija kartojama per Sekmines. Nors res tai ir ži- 
nome, bet toji išgelbėjimo Linksma Naujiena mūsų 
širdžių nepaliečia, prisikėlimo iš mirusiųjų tikreny- 
bė į mūsų vidų neįsiskverbia ir nė galiukai Sekminių 
ugnies liežuvių mūsų neuždega. 

Įpročių garinės girnos sumala į košę viską, kas 
tik joms pakliūva. Po šiomis girnomis Dievo žodžiai 
pasilieka tuščių iškalbingumu, dieviški apreiškimai 
— priežodžiais. Joms spaudžiant, šventieji simboliai 
lieka nesuprantamais ženklais, šablonais, sienų deko- 
racijomis, „Tėve Mūsų“ — plepėjimu, žegnojimasis 
— refleksiniu judėsiu; viskas: žodžiai, simboliai, 
ženklai pasidaro beprasmiais sakiniais, šablonais, ke- 
valu, iš kurio išskrido dvasia, 

Žodis yra dvasios ginklas arba „dvasios kardas“, 
kaip sako šv. Paulius. Šviesus ir žibantis jis turi 

"būti; saulės spinduliai iš jo turi žėrėti. Jis toks 
„stiprus turi būti, kad net pačius akmenis galėtų skal- 
dyti. Mūsų kardas nuo vartojimo atšipo. Jis nepa- 
jėgia įkristi. Jo ašmenys šukėtos. Jis kerta, bet 
jau nebežvanga. Jis jau nestiprus, nes nuo kietos 
medžiagos lūžta. Dėl to jam reikia kalvio. Jis turi 
perdegti dvasios ugnyje, turi vėl pasidaryti aštrus; 
aštresnis už tuos ginklus, kuriais prieš mus yra ko- 
vojama. Turi vėl tvaskėti kaip žaibas. Kas yra pa- 
:sidarę šablonu, paprasta kalba, tuščiu skambėjimu, 
-neveikiančiu nei ausies, nei širdies, vėl turi būti per- 
kalta į aštrų ginklą. 

Dvasinėje kovoje žodis yra viena didžiausių, jei 
ne pati didžiausia, priemonė. Tūkstančiai mūsiškių 
yra užmušti svetimų žodžių. Nuo jų mes turime 
juos perspėti, apginti, apsaugoti. O mes kovojame 
su bukais ginklais. Mes šaudome tuščiais šoviniais. 

Kas žodžių nori laimėti žmogų, — o tai yra pa- 
reiga, kurią mums Kristus įsakė, — turi tuos žodžius 
vartoti, kurie uždega, kurie įkerta, supurto, kurie 
parodo Kristaus pasiuntinybės jėgą ir grožį. Mes 
neturime jiems sakyti tokių žodžių, kurių jie jau se- 
niai nenori girdėti. Ką sako kad ir toks išsireiški- 
mas: „Dievo vaike!“ Jis suima savy dangaus skais- 
tybę, visas malones, grožį, jėgą ir Evangelijos 
džiaugsmą. Kristaus pasiuntinybė dviejuose žodžiuo- 
se! Taip! Viskas juose yra: paguoda, visos parei- 
1gos, visos teisės ir pagalba, visas gyvenimo nušvie- 
timas. Bet žmonėms daugiau nieko tie žodžiai ne- 
byloja. Jie jiems nesukelia jokių minčių. Reikia 
turėti geros valios, kad apie tai pagalvojus. Kitaip 
jie tampa tuščiais žodžiais, šablonu. „Dievo vaikas“ 
— mūsiškai kalbant reikštų tiek pat, kaip „senas 
vaikas“. Kas sako „Dievo vaikas“, negalvoja nė apie 

vaiką, nė apie Dievą. Bet kas apie save ir kitus sa- 
ko ir galvoja: „Dievo sūnus“, „Dievo duktė“, tuojau 
pastebi, kad jis sako ir galvoja tai, ką turi. Tuo 
lyg atidaroma į jo vidų durys, pro kurias įsiskver- 
„bia Kristaus dvasios spindulys. Žodis turi būti lyg 
kumštis, kuris suduoda į uždaras duris, jas prave- 
ria ir įleidžia šviesos; arba lyg mūsų sielos gilumoje 
taip garsiai mušantis į varpą plaktukas, kad jo skam- 
bėjimas atsiliepia kituose žmonėse. Tuomet ir nu- 
tilus varpo gaudimui, kils jame pasiilgimas vėl jį iš- 
girsti. Nudėvėti žodžiai, nuvalkiotos sąvokos yra 
įpročiais apvyniotas plaktukas. Daužyk jais kiek 
sveikas nori, varpas pradės tik ūžti, bet ne skambėti 
ir džiūgauti. 

Arba paimkime kad ir žodžius ,„„Pašvenčiamoji 
malonė“. Kaip šis teologiškas išsireiškimas yra pui- 
kus, taip tas žodis nesujudina žmogaus, nepatraukia jo 
širdies. Bet pakeiskime jį kad ir šiuo posakiu: 
„Dievo draugystė“, ir tuoj pajusime, kad yra labai 
liūdna jos netekti ir didelis džiaugsmas, didelė gar- 
bė ją turėti. 

Kada aš, pav., girdžiu sakant: „tokia buvo Die- 
vo valia“, tai aš gerai žinau, kad įvyko nelaimė. Taip, 
kada nėra' jau jokios vilties, kada joks žmogus, jo- 
kia medicina negelbsti, tada kaip tik lieka atsiduoti 
Dievo valiai. Skaudu, liūdna, gaila, bet tokia yra 
Dievo valia. 

Žmogus „gyvena kiekvienu žodžiu, paeinančiu iš 
Dievo burnos“. Ir kada ši tiesa yra sakoma lyg ko- 
kia citata, kada ji paverčiama priežodžiu, ji nustoja 
tos didžiulės žmogų veikiančios reikšmės ir galios, 
kuri joje slepiasi. Ji neduoda maistingų sulčių ir 
dėl to nenuostabu, kad daugelis, būdami išalkę to 
dvasiško maisto, eina jo ieškoti visai kur kitur. 

Labiau negu kūnas turi būti maitinama siela, nes 
esant kūnui materialiniame skurde ar pilvui badau- 
jant, pirmiau išalksta siela. Dvasia negali gyventi 
duonos plutomis. Betgi dažnai Dievo žodžio duona 
yra paverčiama paprastomis duonos plutomis. Im- 
kime kad ir šį pasakymą: „Ieškokite visų pirma Die- 
vo karalystės“ — pirmiausia nieks ilgiau neklauso, 
kaip iki „Dievo karalystės“: tada lyg kas pakužda — 
na, žinoma, taip! Jau žinome! Aš gi sakau: Ką tai 
reiškia, jeigu toliau joks žmogus neklauso! Mes jau 
žinome! Duonos plutos, kurių nieks neįkanda. Jos 
pasenusios! Jos perdaug mums rodomos, perdažnai 
siūlomos. Ir niekas nepagalvoja, kad tikrai jomis 
galima pasistiprinti. Jos yra rodomos tik sekmadie- 
niais prieš piet ne maistui, ne ištisą savaitę nuo pir- 
madienio ligi šeštadienio! Ne, mielas drauge! Nuo 
pirmadienio ligi šeštadienio beširdis gyvenimas sa- 
ko: ieškokite pirmiausia kasdieninės duonos, kitaip 
jums nieko negelbės nė visa Dievo karalystė. Ir ar- 
gi netiesa, kad daugumo krikščionių praktinis gyve- 
nimas yra atstovaujamas šios, visai Dievo žodžius 
perkreipiančios, minties. Gali kas paklausti: ką 
Kristus manė taip sakydamas! Ar juo daugiau mel- 
stis, tai tuo. mažiau dirbti? „Nes visa kita bus jums 
duota“. Ar kaip kitaip? „Ieškokite pirmiausia Die- 
vo karalystės!“ Argi ir tuomet šis Kristaus žodis 
buvo taip aštriai iliustruotas, kaip šiandien?  Nie- 
kuomet žemės karalystė nebuvo taip tobulai užval- 
dyta, kaip mūsų laikais. Mes esame praleidę visa 
šimtmetį didžiausių technikos laimėjimų. Žmogaus 
darbo ir žmogaus proto pergale, žibalinė lempa už- 
leido vietą elektros lemputei, iš didmiesčių langų 
trykšta šviesa, nuo visų stogų žiba šviesos reklamos; 
ekspresai, automobiliai, orlaiviai; nauji miestai; kas- 

„dien nauja mašina; žmogaus dvasia nubudo; jis pa- 
„sidarė viešpats žemės jėgų, kurios yra jo mašinų ver- 
gai. Bravo! Bravo! Jeigu mes būtume pasilikę 
Dievo karalystės ieškoti, tai dabar visi sėdėtume prie 
„žibalinių lempų! O kaip su žmonių laime? — Mi- 
lijoninė proletarų armija, butų stoka, kokios dar nie- 
kad nėra buvę; vienos klasės neapykanta prieš kitą, 
neapykanta, kuri užnuodija gyvenimą ir iš fabriko 
padaro kovos lauką; alkanųjų armija ten, kur nie- 
kuomet nebuvo taip daug, taip skubiai, taip stipriai 
ir gražiai dirbta, kaip šiandien, kur viena mašina per 
vieną valandą padirba daugiau vinių, negu 10 kal- 
vių per visą savaitę ir vienas kranas per dieną iški- 
loja daugiau, negu 20 vyrų per 14 dienų! Bravo! 
Bravo! Tempo! "Tempo! Ir milijonai bedarbių 
alksta ir žūsta! Žmogaus inteligencijos pergalė! 
„Ieškokite pirmiausia Dievo karalystės ir jo teisy- 
bės!“ Dieviškasis perspėjimas, kuris krikščionims 
yra virtęs šablonu, o netikintiems — pajuoka! Esa- 
„me patekę į neapykantos, neteisybės, išnaudojimo it 
socialinio skurdo viešpatiją. Ir kasgi bus toliau? Iš 
begalinio masių skurdo ir dejonių į dangų šaukianti 
neteisybė skelbia garsiau, negu kuomet nors prana- 
šas yrą skelbęs, kad „visa kita“, visas trūsas, visas 
„žemės apvaldymas, visa inteligencija yra žmonių pra- 
keikimui, jeigu jie pames Dievo karalystę, meilės 
karalystę, teisingumą ir broliškumą. Šis skurdas 
aiškiau negu šv. Paulius skelbia Kristaus žodžių die- 
viškumą. Ir šios socialinės nelaimės yra kalami gin- 
klai prieš krikščionybę, daromi argumentai prieš ti- 
kėjimą ir Dievo viešpatiją. Ir sėkmingai. Tik vie- 
name Vienos mieste iš Katalikų Bažnyčios išstojo 
per I00.000 žmonių. Ar tai nėra beprotybė? Nie- 
„kuomet mes geriau nematėme miesto skersgatviuose 

šaukte šaukiančių įrodymų, kad žmogui nieko ne- 
padės ir viso pasaulio laimėjimas, jeigu jis neteks. 
savo sielos, meilės, broliškumo. 

„Ieškokite pirmiausia“ — taip! Žinome jau mes: 
gerai! „Ką pagelbės žmogui“ — žinome mes, jau pa-- 
žįstame! Ar tokiais posakiais manoma padaryti pa-- 
saulį krikščionišku? Juk tai žino kiekvienas vaikas. 

Pasaulėžiūrą sudaro ne paveldėti papročiai, per-- 

duotos formos. Ją sudaro idėjos, kurios kiekvienai 
generacijai iš naujo turi būti skelbiamos. Reikia: 
kiekvieną generaciją iš naujo įtikinti, sužavėti. Nor- 
malus tam tikslui būdas yra žodis. Niekas negali bū-- 
ti šioje mūsų su daugeliu priešų kovoje taip nelemta,. 
kaip kovoti nudėvėtais ginklais. Jeigu ginklai ap- 
rūdijo ar atšipo, juos reikia dėti į muzėjų arba nu- 
šveisti ir išgaląsti. 
“ Aš neseniai skaičiau kritikoj apie vieną religi-- 
nę knygą, kurioje autorius „nevartojamus išsireiški- 
mus“ vartoja! Palaima tam vyrui, kuris kovojan-- 
čiai krikščionybei dovanoja nevartotus išsireiški- 
mus, kurie miegančius gali pajudinti, nes tą miegą 
kaip tik iššaukė visokie „vartojami išsireiškimai““ 
Raida: dvasia — žodis — šablonas, turi eiti atvirk-- 
ščia kryptimi. Ir tamsioje socialinio vargo bedug- 
nėje, sukurtoje nieko nepaisančio neteisingumo, kur“ 
sumindžiotos žmogaus teisės, kur užmirštas meilės. 
ir artimo pagalbos įsakymas, turi dieviškojo žodžio: 
ugnis nušvisti kaip išganymo ženklas. 

Tikrai: žodžiai moko, pavyzdžiai patraukia. Ir 
kol krikščionybės dvasia neatgims tuose, kurie turi 
duoti pavyzdį, tai tas viskas pasiliks tik dievotais. 
linkėjimais ir aimanavimu kitiems laikams. Mumy-- 
se turi atsinaujinti jėga, krikščioniškosios dvasios. 
džiaugsmas. Aš kalbėjau apie duonos plutas! Jos: 

tikrai kietos. Bet, draugai, sulaužykime jas! Ir 
jums pakvips šviežia, maistinga ir sveika dieviško- 
sios išminties duona, kvapsniu, kuris vilioja! Po 
kraukšliu slepiasi tai, kas žmogaus širdį ir sielą pa- 
„daro sveiką, atsparią ir džiūgaujančią, tai, ką kiti pa- 
žada, bet duoti negali. 

- Bet mes turime sulaužyti plutas. Visa, kas pa- 
seno, kas patarlėmis pasidarė, kas nuobodu, turi būti 
pakeista šviečiančia ugnies vilyčia, kurią mums davė 
Kristus ir kurioje glūdi žmonijos gėris. 


Apie agregatinį religinių minčių 
santykį 


Kiekviena idėja, kuri tik pajėgia aplink save 
atskirų žmonių širdyse ugnį, kuri pradeda vis labiau 
liepsnoti, apima visą žmogų, jį sužavi, peršviečia. 
Ši būklė pasireiškia giliu vidujiniu džiaugsmu, ku- 
ris kyla dėl to, kad žmogus jaučiasi naujai atgimęs. 
Rodosi, lyg užteka nauja saulė, kurios spinduliai 
sušildo ir pragiedrina kiekvieną mintį, kiekvieną 
jausmą. Tada žmogus nustumia daugelį reikalų į 
šalį ir susirūpina visa savo asmenybe. Jis tą laivelį, 
kuriuo ligšiol plaukė per gyvenimo jūrą, ištraukia 
ant kranto, kur jį palieka gulėti, o pats tampa nau- 
jų idėjų apaštalu, jeigu reikėtų — ir kankiniu. 

Antra stadija yra susijungimas. Ta pati dva- 
sia, ta pati ugnis, ta pati meilė, vienas ir tas pats tik- 
slas — tai ryšiai, kurie stipriau sujungia ir suartina, 
negu kraujo giminystė. Jie suburia į vieną šeimą 
visai svetimus žmones, lyg brolius ir seseris. Prie 
jų gali prisidėti tik tie, kurie yra tos pačios ugnies 
pagauti. Tokio susijungimo priežastis yra užside- 
gimas ta pačia idėja; tikslas, — iš vienos pusės, vien- 
minčių dvasios stiprinimas, iš antros pusės, — ben- 
dra kova savo idėjoms skleisti. 

Viso ta rezultatas yra organizacija, o kiekvie- 
nai organizacijai reikalinga narių. Jeigu ši idėja 
bus vieno asmens padarinys, tai jis stengsis ją kuo 
plačiausiai paskleisti. Jei šiai idėjai bus skirta su- 

kurti naują gyvenimo kryptį, tai jos skelbėjas rū- 
pinsis arba ją raštu vienoje sistemoje išreikšti, arba 
surasti išlavintus jos skelbėjus. Jis pasistengs sa- 
vo idėjos pasiuntinius apginkluoti visokeriopu au- 
„toritetu. Jis iš savo būsimųjų šalininkų reikalaus, 
kad jie šiuos agitatorius laikytų savo dvasios vado- 
vais. Šiuo atveju organizacijos tipas savaime yra 
nustatomas. Jos tikslas yra ne kas kita, kaip tik iš- 
laikyti vidaus ugnį, dvasios entuziazmą ir sustip- 
rinti idėjos gyvastingumą. "Tokios idėjos pagautų 
žmonių organizacijos dažnai nereikalingos jokių 
įstatymų. Joms vienintelis įstatymas yra jų steigė- 
jų dvasia ir mokslas, kuris juose yra gyvas. Bet pa- 
mažu tokia organizacija savaip apsipavidalina. Jei- 
gu atskiras jos dalis skiria erdvė, tai įvairiose vieto- 
se formos ir įpročiai įgauna skirtingas lytis, kurios 
tačiau tarp savęs yra lygiateisės, nes kilusios iš vie- 
nos gyvos dvasios. "Tai, kas atskiras organizacijos 
dalis jungia, yra ta pati dvasia, tas pats idėjinis už- 
sidegimas, kuris yra svarbiausia jų susiklausymo są- 
lyga. 

Tokia organizacija negalėtų susidėti iš įvairaus 
charakterio, išsiauklėjimo ir kilmės žmonių, jeigu 
joje palyginti greit nepasireikštų įvairios nuomonės 
apie jos turinį, metodus ir kt. Visokių gyvenimo 
santykių perrūgimas šioj naujoj dvasioj paprastai 
iššaukia naujus klausimus ir problemas, kurios gali 
būti išspręstos įvairiais būdais. Jau apaštalų laikais 
labai plačiai buvo diskutuotas ir ne be skaudžios ko- 
“vos išspręstas klausimas; ar reikalinga pirma būti 
žydu, norint tapti krikščionimi. Tada Petras atida- 
rė duris į pasaulį vyrams, kurie savo tėviškėj ir tarp 
savųjų būtų buvę laikomi tik žydų sektantais. Dar 
forma tuo laiku nieko nereiškė, viską reiškė tik dvasia. 

Buvo džiaugtasi krikščioniškojo gyvenimo turtingu- 
mu ir įvairumu; be atodairos buvo priimti geriausi pa- 
goniškosios filosofijos dvasios turtai ir net pačios pa- 
goniškos misterijos. Visur, net pagonijos sąšlavose, 
tarp pačių dievaičių altorių buvo randama dieviškoji 
sėkla, užpustytas dieviškosios išminties grūdas. „Vi- 
sa yra mūsų, o mes esame Dievo“. Labai maža yra pa- 
stovių formų: dvasios galybė suplėšo kiekvieną ap- 
dangalą ir iš po jo išsiveržia skaisčia liepsna. Formų 
gausumas dar neapsunkina dvasios. Krikščionybė yra 
pakankamai galinga ugnis, kuri visuomet pajėgs su- 
deginti gyvenimo rūdis. 

Dar katakombų laikais dvasia ir nusiteikimas 
buvo viskas. Didėjant krikščionių skaičiui dėl at- 
sargumo buvo stengiamasi nuo galvos iki kojų iš- 
tyrinėti kiekvieną, kuriam buvo pasakomos to laiko 
krikščionių, „valstybės išdavikų“ paslaptys ir jų ad- 
resai. Tai buvo žmonės, kurie buvo matę daugiau, 
negu patį nukryžiuotą Kristų mirštant. Tiems, ku- 
rių širdžių krikščionybė dar nebuvo visai apėmusi, 
vis tik buvo leista pasilikti krikščionimis. 

Persekiojimai liovėsi. Krikščionybė buvo pra- 
dėta toleruoti; greit net patys karaliai ėmė ją favo- 
rizuoti. Sekantis valstybės žingsnis buvo krikščio- 
nybės pripažinimas legalia tikyba, o“ paskutinis — 
valstybės autorizacija. Kol Bažnyčia buvo tik to- 
leruojama, tol buvo galima pastebėti tik dvasiniai 
pasisekimai. Deja, neilgai taip buvo. Greit atsira- 
do žmonių, kurie troško aukštesnio pažinimo, švares- 
nių gyvenimo formų, bet neturėjo pakankamai drą- 
sos mirti dėl teisybės ir įsitikinimų. Jau su jais 
pradėjo smukti krikščionių visuomenės kokybė. 

Bet daug blogiau pasidarė tuomet, kai cezarių 
įpėdiniai, visagaliai Romos ir pasaulio valdovai, 

ėmė krikščionybę favorizuoti. Bažnyčia pateko į ne- 
laimingą būklę, nes jai priklausymas tapo geriau- 
sia protekcija ir proga pakliūti į karaliaus malonę. 
Atėjo laikai, kada reikėjo turėti nemaža drąsos ir 
"pasiaukojimo pasirodyti pagoniu. Daugelis žmonių 
tik dėl to tapo krikščionimis, kad išėję iš krikšto 
maudyklės greičiau galėtų patekti į karaliaus prie- 
angį, nors jie nejautė jokio dvasinio pasitenkinimo. 
Pakilusios dvasios žmonių skaičius pradėjo mažėti. 
Vardo krikščionys, kuriems krikštas tik odą suvil- 
gė, labai greitai augo. Dabar Bažnyčiai galėjai pri- 
klausyti ir būdamas dvasioje visai neatsinaujinęs. 
Prasidėjo liūdni laikai: pašaliniai šaipėsi ir pajuo- 
kė Bažnyčią dėl to, kad buvo galima būti krikščio- 
nimi, bet gyventi pagoniškai. Pastaroji liūdna rai- 
da privedė prie to, kad krikščionys, praėjus 2.000 
metų nuo krikščionybės atsiradimo, vėl leidžia savo 
vaikams tapti pagonimis. Anuomet sakydavo: „Kas 
tiki ir apsikrikštija“, o dabar užtenka tik vieno „kas 
apsikrikštija“. Remiantis pažiūra, kad net vaikai 
be krikšto negalės įeiti į amžinąjį gyvenimą, po il- 
gų kovų V šimtmetyje buvo įvestas vaikų krikštas. 
Nuo to laiko Katalikų Bažnyčia kasmet priima di- 
džiulę armiją mažų vaikelių, už kurių vėlesnį nusi- 

"statymą tikėjimo atžvilgiu nėra jokios kitos garan- 
tijos, kaip tik tėvų ir kūmų religinė ištikimybė ir 
interesas to, kuris vaiką apkrikštijo. 

Perėjimas iš katakombų į ciesorių pastatytas 
bažnyčias gal būt buvo pavojingiausias laikas krikš- 
čionybei. Senoji, kieta, bet tikrai naudinga atgailos 
disciplina dingo. Ją išstūmė pakitėjusios išorinės 
sąlygos. Ji buvo priemonė persekiojamai draugijai 
atsikratyti blogais nariais. Dabar atsirado kviečių ir 
pelų mišinys, kuriame tikrai Kristaus dvasios pagau- 

tieji, Evangelija persiėmusieji, sudarė tik nedidelę 
mažumą. "Tuo pačiu laiku atsirado ir geriausia dirva 
visokiems nenuoramoms ir garbės trokštantiems de- 
magogams. Čia tik autoritetas galėjo šiek tiek pa- 
dėti. Be autoriteto organizacija negalima. Iki tam 
laikui buvo tėvo autoritetas tarp lygių vienminčių. 
Susirinkime bendras pavojus sukurdavo autoritetą, 
kuris, paremtas tuo pačiu tikėjimu, ta pačia meile, 
stipriau jungdavo už kitus autoritetus. Dėl to auto- 
ritetingasis kartu su visais būdavo lyg tėvas; jis vi- 
sus gerai pažino ir jį visi. Tik katakombų ankštumas 
tarpusavio santykius darydavo labai nuoširdžius. Da- 
bar gi ši bazė šimtais kartų padidėjo. Atėjo teologiš- 
kų paklaidų ir visokių sektų laikai. Norint visas jas 
atminti, reikia būti specialistu. Kiekvienas, kuriam 
buvo trukdoma skleisti savo nuomonę, visomis ketu- 
riomis stengėsi pažeminti trukdančiojo autoritetą. 
Dėl to autoritetų balsai darėsi garsesni, šiurkštesni ir 
net grasinantieji. Prie t6-prisidėjo kova dėl kompeten- 
cijos tarp Romos ir Bizantijos: Bažnyčia tapo mūšio 
lauku ir tokiu pasiliko. 

Šiose kovose Bažnyčia išsiplėtojo. Evangelijoj 
beveik nėra nė vieno pamokymo, kuris šimtmečiams 
bėgant nebūtų davęs progos kilti įvairioms paklai- 
doms ir kovoms. Nėra krikščionybėje tokios tiesos, 
kuri kieno nors nebūtų buvusi klaidingai skelbiama 
Šventosios Dvasios vardu. Reikia stebėtis, kad Baž- 
nyčia išsilaikė. Ji vieną po kitos kūrė definicijas, ji 
liaksistų su rigoristais kovos buvo spaudžiama nusta- 
tyti kas yra pareiga, o kas ne. 

Dėl to, matomai, pasikeitė pareigos charakteris. 
Ką pirmaisiais amžiais užsidegėliai krikščionys dary- 
davo savo laisvu noru ir nuoširdžiai, kaip linksmi tė- 
vo vaikai ir Kristaus broliai, dabar visa tai žmonėms: 

tapo Bažnyčios įsakymu ir įstatymu. Ir juo pasta- 
rieji buvo mažiau perimti Kristaus dvasios, juo tie 
įsakymai atrodė didesne prievarta. Bet dar blogiau, 
kad daugelis ėmė manyti, jog lieki taip pat pavyzdin- 
gu krikščionimi ar kada visus įsakymus pildai korek- 
tiškai, ar kada juos priimi šaltai. Įstatymai ir defi- 
nicijos buvo griežti nuostatai defenzyvos įpareigotam 
autoritetui, kuris kovojo dėl Kristaus dvasios tikru- 
mo ir grynumo. Tose patvariose kovose per pasta- 
ruosius 17 šimtmečių Bažnyčia gerokai išaugo. Vi- 
suomet jai teko skaudžiai patirti, kad kiekvienas raš- 
to žodis galima priešingai apsukti, kad kiekvienas teo- 
logijos mokslo sakinys ir be blogų norų, tik truputį 
pakreiptas, gali pasidaryti šimtams tūkstančių baisia 
katastrofa. Prisiminkime tik XVI šimtmečio kovas, 
kai Liuteris Dievo visagalybę pakeitė Dievo vienga- 
lybe ir dėl to ne tik paneigė senąją Bažnyčią, bet ir 
laisvą valią. 

Per 17 amžių Bažnyčia yra pasidariusi karo isto- 
rija ir tokia dar ir iki šių dienų tebėra. Taigi nieko 
nuostabaus, kad Bažnyčios atsakomingos sferos yra 
pasidarusios labai, labai atsargios, net, pasakyčiau, 
bailios. Bažnyčios gyvenimas nėra taikos, bet tik- 
ras karo stovis. O kiekvienas karo stovis turi, taip 
sakant, ir daug šešėlių arba tamsiųjų pusių. Tokiu 
laiku veikimo laisvė yra suvaržyta, brangenybės sau- 
gojamos smėlio maišuose, visas susisiekimas regu- 
liuojamas pagal karo reikalus. Kai kas gali gauti 
tokį įspūdį, lyg jis yra patekęs į visą sistemą barika- 
dų, kliūčių, mūrų. Kai kas suklysta, užsimiršęs, kad 
jis randasi apgultoje tvirtovėje. O jis neturi už- 
miršti, kad Bažnyčia yra priversta būti tokioje ap- 
gultos pilies būklėje, ir kad tokios būklės ji nelaiko 
ideališka. Žinoma, pasitaiko tokių dalykų, kurie kai 

'kam nepatinka. Nė vienas žmogus nereikalauja, kad 
ramus ir taikus Dievo karalystės pilietis dėl to 
džiaugtųsi. Betonuotos stovyklos ir smėlio maišais 
„apdengti fasadai niekam nėra gražūs, nebent tik 
tvirtovių specialistams, kuriais čia yra dogmatikai, 
moralistai, kanonistai ir apologetai. Džiaukimės, 
kad mes juos turime. Bažnyčiai užmetama, kad ji 
„esanti pasidariusi perdaug dideliu teisių rūmu. Bet 
pasakykit jūs man, kaip ji turi kitaip pasielgti, jei- 
gu jos teisės iš vienos pusės yra stačiai neigiamos, 
o iš kitos — be saiko perdedamos? Visur margu- 
liuoja tik įstatymai, įsakymai, paliepimai, draudimai, 
nurodymai ir perspėjimai. Reikia ištisų studijų, no- 
rint susivokti tik viename Ius canonicum. Man ne- 
nuostabu, jeigu žmonės užtat pyksta, nes jie klaidin- 
gai mano, kad šie dalykai yra patys svarbiausi. Ne, 
tai tik ginklai, ilgų šimtmečių nukalti. Iš dalies 
ginklai, turintieji daugiau istorinės reikšmės. Tai 
yra tvirtovės,jau gal bent kiek pasenusios ir dėl to 
moderniškoms kovos priemonėms neįstengia atsi- 
laikyti. 

Tačiau jokiu būdu netenka gailėtis, kad tie gin- 
klai yra. Gailėtis reikia visai dėl ko kita. Apgai- 
lėstauti reikia tik, kad kai kam šie ginklai darosi 
vertingesni ir svarbesni už tai, kam apginti jie yra 
skirti, būtent: Dievo karalystei mumyse pačiuose, 
Evangelijos dvasiai, ugniai, kurią Kristus atnešė, 
šventajai kibirkščiai, kuri uždega širdis, meilei, be 
kurios, pasak Pauliaus, nieko nereiškia ir pats tikė- 
jimas. 

Kas anuo metu lyg audra siautė širdyse, kas ap- 
sidengė plona, bet perdėm dvasios ir ugnies perimta 
papročių ir formų plutele, tai visą amžių atkakliose 
„kovose, spaudžiant visokiems nelemtiems gyvenimo 

įvykiams, pasidarė kietu, storu įstatymų, formų, pa- 
pročių sluoksniu, kuriuo galima vaikščioti nenude- 
gant padų. Šis sluoksnis, šis kietas lukštas buvo tik- 
rai reikalingas, bet tik kaip lukštas. Būtų didelė 
klaida, laikyti lukštą svarbesniu dalyku už branduo- 
lį arba pirmąjį statyti į vietą antrojo. Krikščionybė 
glūdi ne lukšte, o po lukštu. Dėl to neturi niekas 
to lukšto, to kevalo neigti. Kas gi būtų krikščiony- 
bė be jo? Jis yra krikščionybės apsauga. Negali- 
ma jokio namo statyti be sienų; gyvenimas be sau- 
gių sienų daro žmogų nomadu, dvasios klajūnu; jis 
lieka visuomet priklausomas nuo vėjo ir oro. O tas 
vėjas gali pūsti čia nuo Hegelio, čia vėl nuo Šelin- 
go ar nuo Nietšės. Ir tas oras gali vadintis raciona- 
lizmu, pietizmu, reliatyvizmu ar palyginamuoju re- 
ligijų mokslu. Ne, stiprios sienos, tvirti mūrai yra 
visuomet reikalingi, nepakeičiami, ypačiai tuomet, 
kai jie saugoja brangenybes. 


Bet gali ir kitaip atsitikti. Dažnai perdaug rū- 
pinamasi tik tų mūrų statyba, jų gražinimu ir tvirti- 
nimu, tiesiog į juos įsimylima. Visas gyvenimas pra- 
bėga tik jais besirūpinant. Visai užmirštama, kad 
šio darbo tikslas yra pastatyti namą, kuriame būtų 
malonu gyventi ir smagiai jaustis, kuriame iš kiek- 
vieno kampo trykštų taika ir laimė, kuriame šviestų 
dieviškosios meilės šviesa, kuriame prie Dievo židi- 
nio galima būtų ramiai pasilsėti. Taigi mūrai nėra 
tikslas, o tik priemonė. 

Krikščionybė yra lygiai ta pati, kokia ir prieš 
1900 metų buvo, kaip šv. Paulius sako: naujoji dva- 
„sia, kurią mes prisiimame ir dėl kurios mes šaukia- 


„me Ab „mielas tėve. Tai yra ne vergiška, bet vai- 
/ kiška ia; ne baimės, bet meilės; Dievo sūnų ir 


dukterų laisvės didybė. Ligšiol ir ligi pasaulio pa-- 
baigos vienodai dera pasakymas: „Mylėk Dievą, sa- 
vo Viešpatį, visa siela, visa širdimi, visomis jėgo-- 
mis“. Tai yra pirmas ir didžiausias įsakymas. Jam. 
lygus yra šis: „Mylėk savo artimą kaip pats save“. 
Šiuo įsakymu remiasi „Mozė ir pranašai“, visi įstaty-- 
mai, visi pažadai. Šiuos įsakymus visų žmonių gy- 
venimo įstatymais padaryti rūpinasi: popiežius, vys-- 
kupai ir kunigai, sakramentai ir pamokslai. Krikš-- 
čionybė tai nėra koks rinkinys įstatymų, kurių reikia 
laikytis, ar virtinė maldų, kurias reikia kalbėti: ji 
yra širdis, užsidegusi Dievo meile. Ji nėra tik sau- 
sas laikymasis Bažnyčios nurodymų, bet naujų nu-- 
siteikimų kūryba. Krikščionybė dar nėra lankymas 
bažnyčios, priėmimas sakramentų, bet grįžimas prie 
Dievo, padėka už kiekvieną malonę, kurią Jis mums. 
per sakramentus teikia; padėka už Dievo valstybę, 
kuri įsteigta ant Petro uolos ir saugojama Švento- 
sios Dvasios. Šiuos visus dalykus, kurie čia sumi- 
nėti, gali daryti žmogus ir neperimtas Kristaus dva- 
sios. Krikščionybė nėra teologija, bet nesudėtingas, 
vaikiškas nusijautimas, įkibęs Dievo rankos, kaip: 
kad paimtum tėvo ranką ir sakytum: aš noriu su ta- 
vim pasilikti. Kas yra persiėmęs šitokia dvasia, kas. 
yra pasidaręs Dievo sūnumi ir jo namiškiu, tam šis 
pasaulis yra grįžimas namo, perėjimas; tam gyveni- 
mas yra uždavinys, kurį jam skyrė tėvas; tam kiek-- 
viena našta yra išbandymas jo meilės; ir jeigu jam 
reiktų eiti erškėčių taku, jis eitų su tikru nujauti- 
mu, kad gali pereiti ir kad anapus erškėčių jis ras 
tai, kas yra verta šito kelio, nors ir nežinotų, kad 
eiti jį kviečia Dievas. Kas yra persisunkęs Kristaus 
dvasia, tam Dievo prisiminimas nėra kokių tai kvar-- 
šinančių, nemalonių dalykų atsiminimas, bet džiaugs-- 

mingas nujautimas to, kad nė vienas plaukas nenukris 
nuo galvos be mano Tėvo valios. 

Bet kame yra tie krikščionys, kuriems iš akių 
spindėtų Evangelijos džiaugsmas? Taip, yra tokių, 
yra daug tokių, bet jie sudaro vos įžiūrimą mažumą 
palyginti su tais, kurie dar nėra patyrę, kad krikš- 
čionybė jiems gali palengvinti gyvenimo naštą ir 
jungą padaryti malonų. Kur tie krikščionys, kurie 
nekratytų galvų girdint, kad pamaldumas yra labai 
malonus dalykas? 

Kristaus pamokslus šv. Morkus vadina „linksma 
žinia apie Dievo karalystę“ (1. 14). Ir Kristaus pa- 
liepimas apaštalams yra toks: „Skelbkite šią link- 
smą žinią visam sutvėrimui“ (16, 15). Tai yra tas, 
kas mūsų bažnyčiose turi būti skelbiama: žinia, ku- 
ri pradžiugina. Dėl to kiekvienas turėtų žinoti, jog 
užtenka jam paklausyti pamokslo, kad savo gyveni- 
mą vėl pralinksmintų. Išėjus iš bažnyčios jo žvilg- 
snis turėtų pasidaryti meilesnis, jo eisena lankstes- 
nė, viltis šviesesnė, jo vargai ir rūpesčiai mažesni. 

Aš Berlyne ir Miunchene stebėjau žmones, išei- 
nančius iš bažnyčių po pamaldų. Neišrodė, kad su 
jais būtų buvę kuo nors linksmu pasidalinta. Dau- 
guma vyrai, kurie būdavo gražiai apsirengę, dar prie- 
angyje taisydavo suprosytas linijas arba valydavo nuo 
dešinio kelio smėlėtą dėmelę. Išrodydavo, kad pas- 
kutinė jų mintis prieš apleidžiant bažnyčią buvo su- 
sirūpinimas dešinio kelio dėmėle. O moterys tuoj 
užriesdavo galvas į dangų ne dėl to, kad religija turi 
santykius su dangumi, bet tam, kad pažiūrėtų, koks 
oras ir ar patogu bus padaryti iškilą į užmiestį. 

Kas kada turėjo mokytis svetimų kalbų, ypač 
senųjų, tas gerai prisimena, kokį nuobodulį iš- 
šaukdavo gramatikos pamokos ir kaip jos įkyrėdavo. 

Mes turėjome vieną seną graikų kalbos mokytoją, ku- 
riam viso pasaulio grožis tilpdavo graikų gramatikoj; 
susižavėdavo ir viską pamiršdavo, kuomet rasdavo 
kokį nors ypatingą žodį; kiekvienas netaisyklingai 
asmenuojamas veiksmažodis jam būdavo didžiausias 
džiaugsmas. Garsieji graikų rašytojai, vis tiek ar 
Herodotas ar Platonas, Demostenas ar Sofoklis, jam 
buvo tik kaipo iliustruojamoji medžiaga graikiškai 
gramatikai. Ksenofono Anabasyje jo nejaudino de- 
šimčių tūkstančių vargas ir alkis, bet jam būdavo įdo- 
miausia, kaip graikiškai vadinasi badauti ir kaip link- 
sniuojami ir asmenuojami šię ir kiti žodžiai. Mes 
nekentėme graikų kalbos labai nuoširdžiai ir jokia 
knyga taip greit neatsidurdavo kampe, kaip graikiš- 
koji gramatika. Graikų kalba mums buvo pasibiaurė- 
jimas. Bet kartą senis mokytojas apsirgo ir mes ga- 
vome jauną mokytoją, su kuriuo pradėjome skaityti 
Demosteną. Tr kas gi: mes nematėme jokios kvar- 
šinančios gramatikos; mums prieš akis atsistojo gyvas 
žmogus, žavintis kalbėtojas, kovotojas prieš Pilypą 
Makedonietį, o mes jautėmės stovį Atėnų turgaus aik- 
štėj ir girdį jam reiškiamą pritarimą. Ir mes išlygi- 
nome visas savo gramatikos spragas tik tam, kad ge- 
riau galėtume suprasti Demosteno kalbas. Ir kuomet 
po metų eilės vykau į frontą, St. Ouentin'o miestely 
vienoje krautuvėje pamatęs graikiškų knygų, užėjau 
ir nusipirkau Demosteno kalbas. 


Ir ką šis pasakojimas turi bendra su krikščiony- 
be? Deja, turi, ir kaip labai daug turi! Nes mes sa- 
vo religijoj taip pat labai dažnai pasiliekame bestovį 
tik prie gramatikos; nes taip daug žmonių, nežiūrint 
jų ilgamečio mokymosi religijos tiesų, kassavaitinių 
pamokslų, niekuomet nepajuto šventosios Dvasios 

šventosios ugnies, galingos Kristaus mokslo jėgos, 
niekuomet nepergyveno linksmosios žinios džiaugs- 
mo; nes, nors jie mokėsi Tikėjimo išpažinimą, De- 
šimts Dievo įsakymų, sakramentus „linksniuoti“ ir 
„asmenuoti“, nes jie gal ištisus teksto puslapius min- 
tinai išmoko, sekmadienio Evangeliją pažodžiui įsika- 
lė, bet tos išganingos dvasios, to džiaugsmo ir jėgų, 
kurios trykšta iš kiekvieno sakinio, iš kiekvieno įsa- 
kymo, jie niekuomet nepastebėjo. Tūkstančiams vai- 
kų katekizmas ir šv. Raštas yra tas pat, kas mums bu- 
vo graikų kalbos gramatika, iki atėjo vyras, 
kuris nurodė branduolį, kurį galime rasti per- 
kandę kietą kevalą. O tas branduolys mums bu- 
vo džiaugsmas ir meilė. Ir nors jie (vaikai) visą kate- 
kizmą mintinai išmoktų ligi paskutinio taško, bet ką 
visa tai reiškia, jeigu katekizmas jiems tampa tokia 
knyga, kurią, baigę mokyklą, atideda į šalį su malonių 
atdūsiu? Kokia nauda jiems būtų iš to, jeigu jie ir 
visus aptarimus žinotų, o nežinotų vieno, kad religi- 
ja yra tam, jog kelią palengvintų ir gyvenimą links- 
mu padarytų? Kas jiems iš to, jeigu jie Evangeliją, 
perdirbtą į gramatiką, turi mokytis 7 ar 8 metus, o 
nesupranta, kad Dievas myli daugiau, negu iš Jo visų 
ypatybių galima suprasti. Kokia nauda iš to, kad mū- 
sų I4 metų vaikai daugiau apie tikėjimą žino, negu 
koks katakombų kankinys, bet paskutinę mokyklos 
dieną lengvai atsidūsta, žinodami, kad jau daugiau ne- 
bus tokių pirmadienių, kada turi atlikti bausmę už 
tai, jog sekmadienį nebuvo pamaldose? Ne vaikas 
sekmadienį apleidęs pamaldas reikia bausti, bet mo- 
kytojas, mokytoja ar katechizatorius, kuris nesugeba 
ar nemoka įkvėpti vaikui tiek Dievo meilės, kad jam 
prisiartinti prie Dievo būtų didelis džiaugsmas. Kai 
vaikas tai daro prievarta, tai jis kaip tik nejaučia ska- 

tinamosios bausmės; jis laisvai su džiaugsmu stengiasi 
atmesti jam peršamus dalykus. 

Paskutiniajame, Haagoj įvykusiame tarptauti- 
niame katalikių moterų kongrese, kuriame pirminin- 
kavo popiežiaus nuncijus, buvo rimtai konstatuota, 
kad šių dienų vaikų religinis mokymas visiškai ne- 
atitinka mūsų dienų reikalavimus. Krikščionimis 
vaikai tampa per krikštą; kokiais krikščionimis, ge- 
rais ar blogais, jie bus, pareina daugiausia nuo jų re- 
liginio auklėjimo: ar jis vaikui buvo smagus, malo- 
nus pergyvenimas, ar sunkenybė; ar buvo stengia- 
masi patraukti vaiko širdį ir padaryti ją laimingą, 
ar buvo tik jo galva kvaršinama; ar sugebėta leisti 
vaikui pažvelgti akimirksnį į rojų, kurio atsimini- 
mas vėliau sukelia pasiilgimą vėl prie jo grįžti, ar- 
ba buvo sudaromas vaikui toks įspūdis, kad tikėji- 
mes priklauso prie nemalonių ir nuobodžių dalykų. 
Reikia tik prisiminti, norint suprasti, jog pakėlimui 
gyvos, krikščioniškos širdies daug daugiau reiškia 
geras, susipratęs ir pasišventęs katechizatorius, ne- 
gu geniališkas teologijos profesorius ar pragarsėjęs 
katedrų pamokslininkas. 

Taip; ar tai nėra tik metodo klausimas? Žino- 
ma! Lygiai kaip su graikų gramatika. Jeigu būtų 
neatsiradęs jaunasis mokytojas, kuris mums vietoj 
negyvos gramatikos nebūtų atidengęs dvasios, mes 
būtume palaiminę tą dieną, nuo kurios mums būtų 
daugiau nereikėję tą knygą vartyti. Ir gyvenime la- 
bai dažnai kur būva kaltas metodas. Blogas meto- 
das gali padaryti tokius didelius nuostolius, kurių 
joks žmogus negali atitaisyti. Klaidingo, iškraipyto 
auklėjimo metodo aukomis yra pripildyti kalėjimai 
ir drausmės namai; netikslaus socialinio metodo au- 
kos pripildo komunistų eiles; klaidingo diplomati- 

-nio metodo aukos pripildo masinius kapus Belgijos, 
Prancūzijos, Rusijos laukuose; iškreipto religinio 
„metodo aukos sudaro minias „bepartyvių“, vardo 
krikščionių, religijos pašiepėjų, Bažnyčios priešų, 
-apostatų. 

Profesorius Guardini savo paskaitas apie Baž- 
nyčią pradėjo sakiniu: „Bažnyčia pabunda sielose“. 
„Ar jis dar ir šiandien taip sakytų, kaip tuomet, kuo- 
met jaunuomenės visuomeninio gyvenimo svarstyk- 
lės kilo aukštyn? "Tuo tarpu padaugėjo balsai, ku- 
rie skundžiasi Bažnyčios autoriteto pagarbos kriti- 
mų. Kas nuo to laiko pabudo sielose — yra tai pa- 
sillgimas savarankiškumo religiniuose dalykuose; 
yra klausimas Katalikų Bažnyčios legitimacijos 
šiandieninėje jos formoje. Tuo pačiu laiku pasiilg- 
stama pirmųjų laikų krikščionybės. Kalbama apie 
atnaujinimą katakombų krikščionybės. Šis pasiilgi- 
mas vertas pripažinimo ir pagarbos, bet jis yra vi- 
siškai bergždžias. Jau kai kurie norėjo 30 ar 50 me- 
tų jaunesniais tapti. Bet raida nėra laikrodis, kurį 
morėdamas gali ir pirmyn ir atgal pasukti. Ir krik- 
ščionybė nešioja savo raidos žymes, savo plėtotės 
pėdsakus, ir kai kurie tų pėdsakų yra randai. Ran- 
dai nėra gėda, jeigu jie yra ženklai kovos už tai, 
kas žmonijai yra aukščiausia. Nėra kelio atgal, yra 
tik pirmyn. Bet yra aukštyn arba žemyn! Dievo 
karalystė nėra kažkas užbaigta, gatava. Dievo ka- 
zalystė yra kas tai atsirandančio ir augančio. Kiek- 
vienas šimtmetis jai yra perėjimas, pakopa, bet ne 
mužbaiga. Ar pakopa, laiptas yra aukštyn ar žemyn, 
tai priklauso nuo to, kaip stipri yra Kristaus dvasia 
tuose, kurie tame šimtmetyje sudaro Bažnyčią. Ta- 
čiau kiekvieno šimtmečio Bažnyčia susideda iš dvie- 
jų elementų: dieviško ir žmogiško. Dieviškoji dalis 

yra ir pasilieka ta pati, neišeikvojama, kadangi ji 
saugojama pažadėtosios šv. Dvasios. Žmogiškoji 
dalis priklauso nuo laiko; ji laiko sukuriama ir lai- 
ke keičiasi. Ji gali būti klaidinga, kaip ir visa kita, 
kas yra žmogiška. Jos veikimas priklauso nuo žmo- 
giškų faktorių; nuo išmintingumo tų, kurie ją tai- 
ko, ir nuo supratimo tų, kuriems ji taikoma. Mes 
iš dalies einame prie ankstyvesnių amžių apsigink- 
lavimo. Deja, kai kuriems dvidešimtojo amžiaus 
žmonėms tie šarvai yra persunkūs. Mes susiduria- 
me su formomis ir simboliais, kurie buvo sukurti jau 
dingusių šimtmečių. Jie yra iš Kristaus Dvasios 
gimę ir savo laiku sukurti žmonėms nematomą dva- 
sią padaryti matoma. Į mus, visai kitų laikų žmones, 
jie daugiau nebeveikia betarpiai; jie nebeveikia dau- 
giau kaip dvasios išreiškėjai, bet kaip mirusiųjų pa- 
laikai. Mes šiandien jau turime studijuoti liturgiką, 
kad galėtume suprasti ankstyvesnes formas. Kas 
bestudijuojant sielose atbunda, yra ne istorinis dva- 
sios produktas, bet išsjilgimas, išreikštas nustatytose 
formose, įstatymuose, įsakymuose ir simboliuose, kad 
vėl pareikštų pačią dvasią. Jie trokšta ne to, ką dvasia 
dvidešimtyje šimtmečių sukūrė, bet tikėjimo dvasios, 
kuri tai sukūrė; jie trokšta didelės, galingos prasmės, 
kuri pirmesnių amžių krikščionims Dievo garbini- 
mą padarė švente. Kas daryti? Ar netinka šiandie- 
ninės formos rytdienai? Kas organiškai yra iš dva- 
sios išaugęs, nesiduoda paprastai panaikinamas be 
didelių pačiai dvasiai nuostolių. Būtų tikra pikta- 
darybė lupti nuo medžio žievę tik dėl to, kad jinai 
pasenusi ir sukietėjusi. Leisk medžio syvams ir jė- 
goms kilti į viršų, cirkuliuoti, padvigubink tas mai- 
tinamąsias sultis, tuomet sustiprės medis; jis įgys 
tokią jėgą, kad seną žievę pats susprogdins, suplė- 

šys ir jos vietoj pradės augti švelni, plona žievė, kuri 
visai nevaržys kamieno. Kiekviena perdidelė for- 
mos kultūra gali pasidaryti kaukolynu, Golgota, ka- 
me dvasia gali būti šv. Rašto mokovų ir farizėjų 
nukryžiuota. Kiekviena forma yra išstatyta į pavo- 
jų suakmenėti. Forma yra tik kiautas ir drabužis, 
daugiau niekas. Forma yra kūnas, kuris, jeigu jame 
nėra gyvos, karštos dvasios, yra vertas tik laidotu- 
vių. Taigi žmogiška forma dieviškai dvasiai visuo- 
met sudaro pavojų. Bet dar nepalyginti didesnis 
pavojus yra tuomet, kai nėra jokios formos. 

Kur yra gyva dvasia, ten niekuomet nebus jo- 
kios žievės, kuri trukdytų jai veikti, šildyti, šviesti. 
Kada dvasia vėl atgis, sustiprės, pasidarys gaivalin- 
ga, ta dvasia, kuri tokias gražias formas sukūrė, tada 
toji žievė, toji forma pati pasidarys lanksti, minkšta, 
nustos savo sudžiūvusios, pastirusios išvaizdos ir 
pradės skleisti į visas puses šviesos šildančius spin- 
dulius. Daugelio tūkstančių pasiilgimą labai vyku- 
siai išreiškia jėzuitas P. Lippert'as šiais žodžiais: 
„O, Katalikų Bažnyčia, tu Viešpaties Angele, tu Ra- 
faeli, kuriam ši mūsų maldingųjų kelionė yra paves- 
ta, argi negali visuomet rasti jėgų pradėti tokiais 
smarkiais žingsniais žygiuoti, kad sustyrusias, pa- 
senusias formas tu vėl galėtum sulaužyti. Katalikų 
Bažnyčia, Viešpaties Angele, argi negalėtum tu ras- 
ti jėgų savo plesdenimą paversti audringa vėtra, kuri 
nušluostytų šimtmečių dulkes*). 

Visuomet atsiras žmonių, kurie ką tik šiek tiek“ 
nugirdę, išvertę akis pasakys: tai skamba įtartinai! 


*) Lippert: Das Wesen des katholischen Menschen, 54 
pusl. Cituota pagal Prof. Dr. Adam: „Das Wesen des Ka- 
tholizismus. Dritte Auflage, 1926. 

Mat, jie nieko panašaus ligšiol negirdėjo. Jų argu- 
mentas: tai yra visai kita negu kad ligšiol buvo, dėl 
to yra klaidinga. Prieš tai veltui kovoja dievai. Taip 
pat visuomet rasis žmonių, kuriems atrodys, kad for- 
mos ir išoriniai dalykai nepakankamai pakeisti. Tei- 
sybė yra jų tarpe. 

Kovų laikas dvasios ugnį apvilko stipriomis for- 
momis, kad jos apgintų pačią dvasią. Menko tikėji- 
mo ir suvargusios dvasios laikai leido jai beveik su- 
akmenėti. Iš pirmiau buvusių bendrų šventų aukų 
švenčių liko šv. mišių klausymas. Įstatymu ar įsa- 
kymu tapo tai, kas pirmiesiems krikščionims buvo 
„gyvas širdies reikalas. Šventoji Komunija, bendroji 
Kristuje atgimusiųjų puota pasidarė privatine malda. 
Tarpas tarp altoriaus ir bažnyčios suolų vis didėjo ir 
didėjo. Lygiai taip pat darėsi didelis tarpas tarp dva- 
sininkų ir pasaulionių. Pasaulionys darėsi vis daugiau 
ir daugiau pasyviais žiūrėtojais. Jų įdomavimasis re- 
liginiais dalykais susilpnėjo, jų bendras dalyvavimas 
pasunkėjo. Jis vis labiau ir labiau nustojo to įsitiki- 
nimo, kad Dievo karalystė jam turi lygiai rūpėti, kaip 
ir vyskupui.  Mokančioji ir klausančioji Bažnyčia 
pasaulionių pradėta identifikuoti su aktyvia ir pasy- 
via Bažnyčia. Ir juo labiau smuko dvasia, tai tuo 
griežčiau pradėta laikytis formų ir simbolių, kad tuo 
būdu išgelbėtų pirmųjų laikų dvasią. Juo labiau nyko 
dvasia, vidaus variklis, tuo daugiau griebtasi išorinių 
motorų — įsakymų ir įstatymų. 

Visur, kur tik dvasiniai dalykai sujungiami su 
materialiniais, atsiranda vidaus įtempimas, kova. Mes 
tai pastebime kasdien mūsų būtybės, kūno ir sie- 
los, dvilypume. Tai, kas yra materiališka, yra per 
grubu, kad dvasia galėtų nušviesti. Taip pat ir jun- 
gime religinių minčių su materialiniais daiktais, su 

1medžiagomis, su vandeniu, aliejumi, rankų ir galvos 
judesiais, kyla pavojus iš materialinės pusės. Tai, 
kas yra medžiagiška, fiziška, perdaug ryškiai pasi- 
reiškia, užima pirmą vietą. Pradžioje vanduo bu- 
vo laikomas simboliu, primenančių nekaltybę, krikš- 
tą; vėliau vanduo buvo tų religinių minčių simboliu, 
žadintoju, vėliau religiniai papročiai, būdami ankš- 
"tame sąryšyje su religinėmis mintimis, patys buvo lai- 
komi šventais, religiniais daiktais. Grynai dva- 
singi, giliai religingi žmonės, kurie viską mato 
dieviškųjų daiktų atspindžiu, sukuria tokius sim- 
bolius. Nedvasingi žmonės lengvai įpuola į pa- 
vojų. Jiems medžiaga prašoksta simbolizuoja- 
mą religinį turinį. Taip yra atsitikę su šimtais da- 
lykų. Pirmasis, kuris padarė ant savo kaktos šv. Kry- 
žiaus ženklą, turėjo būti kryžiaus minčių sujaudintas 
ir karštai įsitikinęs šio ženklo pergalės jėga. Vieną 
kartą to pirmutinio šis ženklas padarytas su labai di- 
deliu išvidiniu susijaudinimu turėjo pasidaryti pa- 
'šventinimu visam gyvenimui. Šitiems visiems daly- 
kams gresia pavojus pasidaryti perdaug išviršiniais. 
Tiktai gyvas suvokimas dvasios, kuri tai sukūrė, gali 
nuo šio pavojaus apsaugoti. Bet jei kartą ta dvasia 
jaučiama, tai tuomet visa, kas tik formulės, tik išori- 
niai judėsiai, medžiaga, vėl tampa ženklais, kurie pa- 
siekia sielą. Iš kitos pusės nereikia pamiršti, kad ir 
labiausia išsilavinusiems ir dvasingiems žmonėms ne- 
'pakanka abstrakcijų, nuo materialinių pavidalų laisvų 
dalykų. Taip pat ir labai dideli ir dvasingi žmonės 
saugo laiškus, nes žino, kad jie rašyti mylimos, žino- 
mos rankos, ir netiki, kad jų dvasingumas prapultų, 
jeigu jie mirusios motinos paveikslą arba savo žmo- 
mos fotografiją laikytų laiškų dėžutėj. 

Krikščionybė yra: arba dvasia, nusiteikimas, šir- 

dies susižavėjimas, nuoširdus pasitikėjimas Tėvo mei- 
le per Kristų ir didvyriškas atsidavimas tikrajai mei- 
lei, — arba ji pasiliks istoriniu kultūros muzėjumi, 
rinkiniu papročių, žodžių, simbolių ir ceremonijų, ku- 
rios tik dėl savo senumo yra nuostabios ir įdomios. 

Tik dėl to, kad mes stipriausias, drąsiausias, gi- 
liausias ir turtingiausias Evangelijos mintis leidžia- 
„me būti spinduliuojančia šviesa, kuri Dievo pilį kal- 
ne apšviečia, kuri visus lukštus, plutas, formas ir pa- 
pročius, kurie kiekvieną peršviečia ir iš kiekvieno, 
kuris nori būti krikščionimi, — išeina, žmonės tik dėl 
to prie jo kreipsis ir „prašys Tėvą, Kuris yra dan- 
guje“. 

Tik kada visų mūsų bažnyčių varpai vėl praskam- 
bės džiaugsmingai skelbdami linksmą žinią ir — šauks 
prie bendro meilės ir pagalbos stalo išpildyti antrąjį 
Bažnyčios įsakymą; tik kada kiekvienas vaikas baig- 
damas mokyklą su pasiilgimu ir malonumu prisimins 
tas valandas, per kurias jam buvo kalbėta apie Dan- 
gaus karalystę, išganymą ir esantį danguje Tėvą; tik 
tada, kada kiekvienas iš mūsų supras, kad mums „būti 
nauju žmogumi“ reiškia daugiau, negu senos formos, 
tada mes vėl tapsime aktyvia kovos kariuomene, ko- 
vojančia dėl išalkusių žmonių sielų šviesos, meilės ir 
teisingumo. 

Mums nereikia krikščionybės renesanso su masi- 
ne kultūra ir menu, su Michelangelais ir Rafaeliais; 
taip pat nepasigendame baroko krikščionybės su iš- 
margintais vingiais ant kiekvienos statulos ir kiek- 
vieno karnyzo. Mes reikalaujame ir norime paprastos 
krikščionybės, pilnos dvasios, jėgos ir meilės. Kaip 
mes turime sugrįžti nuo šablono prie galingo dvasios 
žodžio, taip mes turime visa tai, kas per šimtmečius pa- 
sidarė kieta, sustyrusi forma, vėl perdeginti dvasios 

jėga. Arba laimi pasauly šv. Dvasia, arba piktoji dva- 
sia. Viskas priklausys nuo to, kiek bus šv. Dvasios 
pagautų žmonių. Dvasia uždegtos krikščionybės! Ji 
vadinama dar katakombų krikščionybe. Bet vardas 
nesvarbu. Ir Viešpatie, saugok mus nuo to, kad vėl 
reiktų grįžti į katakombas nusivalyti „šimtmečių dul- 
kių“. Svarbiausia yra tai, kad Linksmosios Naujienų 
dvasios didžiosios minties nereikia ieškoti, atrasti, 
apdainuoti, ji yra Evangelijoj ir dar daugiau teikia 
didingų nusiteikimų savo formomis. Krikščionybė 
žmonėms užimponuoti nereikalauja didžiulių bažny- 
čių ir griausmingų vargonų. Krikščionybė tiek buvo 
stipri, kad galėjo iš rūsių ir požeminių urvų padaryti 
drąsaus išpažinimo, švento įkvėpimo ir viską apiman- 
čios meilės vietas. Nė dėl to Kat. Bažnyčia laimėjo, 
kad ji pastatė gražiausias katedras, Europą civilizavo, 
Michelangelą ir Dantę įkvėpė, bet dėl to, kad galėjo 
besislapstantiems žmonėms duoti tikrą viltį, kad jų 
visų jėgų persekiojamas tikėjimas nugalės pasaulį. 


Paprasta ar komplikuota krikščio- 
nybė? 


Mes esame persotinti. Mūsų dvasinio gyvenimo 
stalas yra perdaug apkrautas gerokai rafinuotais pa- 
tiekalais. Mes esame užtvenkti įvairiausių teorijų, 
įvairiausių problemų ir deginančių visokios spalvos ir 
sudėties klausimų. Naujas menas, nauja tapyba, nau- 
ja mūuzika, nauja literatūra. Mums kišami tokie daly- 
kai, kurių nė kiek nesuprantame. Mes žiūrime į 
kliaksų eilę — ir apie tai mums sakoma, kad tai nau- 
jasis menas, ateities grožis. Ateities namai, ateities 
baldai. Mokslas? Kuris? Vakardienos? Kaip il- 
gos jo dienos! Ar tikrai jis dar nepalaidotas? Va- 
karykštis mokslas jau pasenęs, šiandieninis dar ne- 
pasirodo, o rytdienos gal jau prie durų. Paprastas 
mirtingasis stebisi ir tyli, kad nesusigėdintų. Nau- 
jos knygos pasirodo ne po vieną, bet dešimtimis: įsi- 
dėmėk, knygos, kurios turi būti skaitomos. Kas skai- 
tė Dostojevskį, tas supranta ir rusų sielą. Mūsų sie- 
la yra vienintelė didelė neramybė, mūsų žinija — rin- 
kinys visų mokslo sričių skeveldrų. Mūsų atmintyje 
yra sukurtas muziejus, kuriame surankioti nuosta- 
biausi daiktai iš visų šimtmečių, šalių ir kultūros sri- 
čių. Muziejus? Ne, pašiūrė. Ir daugeliui ta pašiū- 
rė teikia džiaugsmo. Mat, galima apie viską šnekėti. 
Traukinyje su matomu pasitenkinimu du asmens 
kalbėjosi apie Lido Venerą. Iš pradžių aš pamaniau, 
ar tik jie nėra buvę Venecijos karnavale. Bet kada 
išgirdau šnekant apie nudaužtas rankas, supratau ko- 

kią Venera jie tūri galvoje. Kas šiandien gali nors. 
truputį žinoti, kur reikia visa žinoti! Kaip šiuo 
kartu buvo su Venera iš Mileto, taip mums atsitinka 
su tūkstančiais kitų daiktų. Kas turi drąsos pasisa- 
kyti: „Apie tai aš nieko neišmanau; to aš visai ne- 
suprantu?“ O taip turėtų dažnai ir daug kas pasaky- 
ti. Aplink yra tikras tvanas daiktų, kurie skverbiasi 
į žmogaus sielą. Tokiu būdu mūsų žinija tampa ba- 
bilonišku raizginiu. 

Dėl to nė kiek nenuostabu, kad ir giliausiuose 
savo asmens reikaluose, mūsų santykyje su Dievu, 
neapseiname be visokių klaustukų ir izmų. Šiandien 
tiesi linija, bezigzaginės mintys pastebimos religi- 
niuose dalykuose. Ar tai nėra tikro religinio rimtu- 
mo ženklas? 

Kada aš skaitau Evangeliją, taip viskas atrodo 
paprasta; kada aš peržiūriu nors vienų metų asketi- 
nę literatūrą, aš nežinau nuo kur turiu pradėti. Ke- 
lias į tobulybę veda matomai per tokią daugybę do-- 
rybių kalnų, pro tokią daugybę pavojingų bedugnių, 
jog tik žvilgterėjus paprastajam keleiviui darosi 
aišku, kad šį kelią tik labai įgudę kalnų laipiotojai 
gali įveikti Mums rodomi, kaip krikščioniškos 
tobulyb4s pavyzdžiai, nepaprasti, išimtini žmonės: 
pranašai, stebukladariai, herojai, kaip šv. Pranciš- 
kus, Aloyzas, Teresė; šventosios stovylos ir Eigip- 
to eremitai. Jie buvo susivaržę, jie barstėsi pelenus 
ant sausos duonos, jie miegojo tik porą valandų ant 
kieto suolelio, jie devėjo aštriais spygliais apipin- 
„tus drabužius ir plakdavosi. Ir paprastas, eilinis 
krikščionis vis labiau ir labiau įsitikina, kad šventu 
būti gali tik tokiu gimęs. Knygelėse, kurios turi 
vesti prie krikščioniškos tobulybės, parašyta, kad 
maldos yra 3 ar 4 laipsniai — o mes džiaugiamės ga- 

Jėdami bent „Tėve mūsų“ pamaldžiai sukalbėti. O 
kaip daug esama nuolankumo laipsnių. Ar skaito 
kas nors asketiškas knygas?  Pasaulionys, aš ma- 
nau! Visuomet tobulu luomu laikomi tik vienuoliai. 
O kitiems ar nereikia? Iš šventųjų katalogo maty- 
ti, kad jais daugiausia yra buvę vienuoliai, žymiai 
"mažiau šiaip dvasininkai ir visiškai mažai pasaulio- 
nys. Argi jau nenuostabu šventųjų tarpe rasti ište- 
kėjusią moterį, kuri niekad nebuvo vienuolyne, ar 
šeimynos tėvą, nebuvusį vienuoliu ar kunigu? Kaip 
daug yra tokių visai religingų vyrų, kurie griežtai 
atsisakytų, jeigu juos paklaustum, ar nenorėtų jie 
„tikrai“ šventąja žmoną gauti! Dėl Dievo! Nema- 
ža vyrų turi tikrai šventas žmonas; ir nemaža vaikų 
turi šventas motinas. Bet tarp šventųjų ir šventumo 
jie kitaip atrodo, išsiskiria; truputį forsiruoti, kaž- 
kaip ekstravagantiški, keisti. Daugelis krikščionių 
taip sau galvoja: krikščioniškoji tobulybė — nuto- 
limas nuo pasaulio, jo paniekinimas, pasaulio pra- 
keikimas, atsisakymas visų žemiškų linksmybių, iš- 
sižadėjimas visų tų daiktų, kurie gražiai išrodo, 
skanūs ir malonūs yra; nuslopinimas, jeigu nevisiš- 
kas užmušimas, kūniškų reikalų, lyg kad krikščio- 
nybė būtų viena rūšis budizmo, o krikščionių šven- 
tasis — jogas, kurio garbė priklauso nuo badavimo. 
Atrodo, lyg kad tikslas šios „didelės linksmybės“ 
būtų visai žmonių uždarymas į vienuolynus.  Kris- 
taus žodžiai: „Būkite tobuli kaip jūsų dangiškas 
Tėvas yra tobulas“ tinka kiekvienam krikščioniui. 
„Jeigu ši tobulybė būtų pasiekiama tik vartojant ypa- 
tingas, nepaprastas priemones, tuomet kiekvienas 
krikščionis būtų įpareigotas jas vartoti. Bet to Baž- 
nyčia niekuomet nereikalavo. Jos tobulybės idea- 
las yra žymiai kitoks. „Dievotu būti — taip! Bet 

tik truputį!“ — štai kaip daugelis supranta tobuly- 
bės idealą. Vadinasi, kuo arčiau linksma žinia pri- 
siartina, tuo mažiau kas pastebi, kad ji žmogų tik- 
rai linksmą padaro. 

Kaip savotiškai daugelis supranta šventąjį! 
Šventasis neužsiima jokiu sportu, šventasis nešoka, 
šventasis nelanko teatrų ir vakarėlių, šventasis ne- 
rūko. Įprastinės sąvokos šventąjį prilygina medi- 
nėms arba akmeninėms statuloms, kurios stovi baž- 
nyčiose. Skirtumas tik tas, kad kol šventasis gy- 
veno žemėje, tol jo drabužiai ne auksu buvo atsiū- 
lėti ir žvaigždėmis papuošti, bet, priešingai, truputį 
dėmėti. Senosios mokyklos šventųjų biografai, ku- 
rių iš dalies ir šiandien turime, šventumą taip stip- 
riai atvaizduoja nustatytomis spalvomis, kad dauge- 
lis krikščionių, apskritai, nesupranta šventumo idea- 
lo. Jis paliekamas tik vienuoliams ir kunigams. Dėl 
to ir asketinė vienuolių literatūra rašoma tik vienuo- 
liams ir kunigams. 

Per dideliu įkarščiu bet ką darant, paprastai at- 
siekiama visai priešingi rezultatai. Taip ir čia. Dau- 
gelis tikinčiųjų, jausdamiesi labai dideliais nusidė- 
jėliais visai pasitraukia iš kelio piktam: vis tiek nie- 
ko negaliu įveikti. Ir taip nuo pozityvaus tobuly- 
bės tikslo pereinama į negatyvų nuodėmės vengimą. 
Vidutiniškas krikščionis sprendžia apie savo reli- 
gingumo laipsnį pagal tai, ar jis atlieka tai, kas yra 
būtina ar ne: svarbiausia 10 Dievo įsakymų, sekma- 
dienio pamaldos, velykinė, pasninkas. "Tai yra sa- 
votiška katalikiška pilietybė, įgijama pasninku ir 
sekmadienio šv. Mišių lankymu. Jeigu tat šių da- 
lykų pakaktų, tai subjektyvus skirtumas tarp žydo 
ir krikščionies būtų tik tas, kad žydas sekmadienį 
vadina šeštadieniu, vietoje bažnyčios lanko sinago- 

gą, pasninką vadina košeru, o krikštą — apipiaus-- 
tymu. Bet objektyvus skirtumas, kuris išeina iš 
krikšto, daugeliui krikščionių neįmanomas. Juo tas 
sunkiau suprasti žinant tai, kad ir žydas jeigu ge- 
rai savo pareigas atliko irgi pateks į dangų. Taip 
pat skirtumas tarp redukuotos būtinose pareigose: 
krikščionybės ir moderniškos pagonybės praktikoje 
būtų tas, kad moderniškas, gerai išauklėtas, doras 
pagonis nedaro nieko žinodamas, kad tai yra ne- 
garbinga, biauru, o „redukuotas“ krikščionis — kad 
tai yra uždrausta ir gresia bausmė. 

Tokia įsakymais paremta krikščionybė, kuri, 
deja, yra nereta, sunkiai leidžia suprasti, kam Die- 
vas tapo žmogumi. Juk dešimtis įsakymų jau buvo ir 
Senajame Testamente. 

Tad kas daryti, kad tikru krikščioniu būti? 
Daugiau daryti negu reikalaujama! Ne tik vieną 
kartą sekmadienį pamaldoms į bažnyčią eiti, bet ir 
po pamaldų ir porą kartų šiaip savaitėje. Ne tik 
vieną kartą į metus eiti išpažinties, bet kiekvieną 
mėnesį, kiekvieną savaitę, aukščiausiame laipsnyje 
— kasdien. Ar reikia padažninti religines praty- 
bas? — Niekas nėjo taip dažnai į bažnyčią, nesimel- 
dė taip dažnai ir ilgai, nepasninkavo taip sausai ir 
nemokėjo taip tiksliai dešimtinės, kaip farizėjai. 
Jeigu tik religinių pratybų dažnumas žmogų pada- 
rytų Dievo numylėtoju, tai farizėjai pirmieji būtų 
buvę Kristaus mylimaisiais. 

Ar tas pats yra daryti daug ar tik truputį? 
Galima pastebėti, kad daugelis krikščionių nežino 
reikšmės tokių religinių pareigų, kaip bažnyčios 
lankymas, sakramentų priėmimas, poteriai 'ir kt. 
Tai gali būti giliai tikinčios, dieviškumo perimtos sie- 
los vaisius. Tai yra jėgos, šviesos ir šilimos, einan-- 

čios iš tikros širdies, ženklai. Jie gali būti perpildy- 
mu širdies, pripildytos dieviškumu, dvasios spin- 
dėjimu. 

Bet gali būti ir kas kita. Jie gali būti patartina 
žmogui priemonė naują nusistatymą, nuomonę įgauti, 
širdį arčiau prie Dievo pritraukti. Tuomet jie yra ne 
dvasios nusiteikimo ženklai, bet mėginimas tokį nusi- 
teikimą savyje sužadinti. Tai kaž kas tokio, kas ne iš 
vidaus išeina, bet kas iš išorės į mane patenka. Tai ne 
patys mano tikrojo augalo žiedai, bet viena rūšis tų 
žiedų sunkos, kuri man teikiama kaip medicina, kaip 
stiprinantis, kraują valantis, šilumos priduodantis 
dalykas. 

Klausimas ko per daug, o ko permaža, reikia sta- 
tyti šia kryptimi: ar religinės pratybos yra pasireiš- 
kimas mano dvasinio įsitikrinimo ar tik išviršinė 
forma. Žydinčiam medžiui niekumet negali būti per 
daug žiedų. Juo daugiau jis turi žiedų, juo gražesnis, 
kilnesnis, labiau džiuginantis atrodo. Gražiausias tas 
medis, kurio kiekviena šakėlė aplipusi baltučiais žie- 
dais. Ir kuomet medis neįstengia išlaikyti savo gau- 
sių vaisių, nulinkę šakos net žemę siekia, tuomet nieks 
tai matydamas neišdrįs sakyti: tas medis atrodo gra-- 
mozdiškai. 

Vaisiai medį puošia, o ne biaurina. Visai kas 
kita yra su Kalėdų eglaitėmis: jos gali būti perdaug 
apkabinėtos, atrodyti sustingusios ir negražiai mū- 
sų akį veikti. 

Daugumas žmonių, krikščionių ir nekrikščionių, 
puikiai supranta, kas krikščionyje yra tikra, išaugę 
iš jo vidaus, iš jo esmės, o kas tik, kaip toje Kalėdų 
eglaitėje, yra prikabinta. Jūs neneigiate tikrai pa- 
maldaus žmogaus religinių pratybų, betgi jo pamal- 
dumą vertinate pagal tai, kaip jis yra įsitikinęs ir 

kokia jo artimo meilė. Kada vienuolė darbininko 
lūšnelėj slaugo sergančią, apleistą moteriškę, jai val- 
gyti pagamina, vaikelius globoja, namelius aptvarko 
ir tai viską daro dėl Dievo meilės ir malonia 
veido išraiška, ir kada ši seselė atsiklaupia pusva- 
Jandžiui pasimelsti, tai netikintis vyras paraustų 
kaip putino uoga; jis ne tik kad nenusijuoktų ar šai- 
pytųsi, bet vaikščiotų galais pirštų ir dargi kepurę 
nusiimtų, kurios šiaip paprastai nė prie stalo nenu- 
siima. Visa mūsų Europos visuomenė yra iš pama- 
tų persiėmusi. krikščionybe ir net tie, kurie su ja 
kovoja, kada krikščionybė pasirodo savo išorės žen- 
klais, apie kuriuos Kristus yra išsireiškęs: „Iš to turi 
pažinti jus...“ visi be išimties skuba kepures nuo galvų 
nusiimti. Krikščioniškos pamaldos jiems daro nevi- 
sai mažą įspūdį; tikrąjį krikščionišką nusistatymą 
jie visuomet respektuoja. Viena, ko nieks negali 
„ pakęsti, tai disharmonijos tarp religinės praktikos 
— kaip štai: į bažnyčią ėjimas, sakramentų priėmi- 
nėjimas ir pan., — ir tarp nusiteikimo, nepažįstančio 
krikščioniškos geraširdystės bei pagalbos teikimo. 
Jeigu tikintieji tik ten galima rasti, kur jausmingos 
pamaldos, kur įdomus pamokslas, gražiai mišios gie- 
damos, bet ne ten, kur skurdas, kur pagalbos šaukia- 
ma ir ašaros rieda, — tai ten pasmerkimas užtikrin- 
tas. Truputį per greitai! Tai būtų neteisinga. Iš 
tikrųjų pasmerkimas paliestų tik tą, kuris laikytų 
save geru krikščionimi už tai, kad dalyvauja Bažny- 
čioje ir draugijose. Išorinis pasireiškimas yra irgi 
priemonė sužadinti tikrąjį krikščionišką nusiteiki- 
mą. Nemaža reikšmės turi dažnas šv. Mišių klausy- 
mas, dažnas sakramentų priėmimas, žinant, jog jam 
dar labai daug trūksta ligi tikro krikščionies. DPa- 
garba pridera tam tikinčiajam, kuris sekmadieniais 

dukart į bažnyčią eina, kas savaitė prie Komunijos 
eina, nes jis žino, kad iš prigimties jis yra įžūlus, 
nešvelnus, neteisus. Iš tokio žmogaus niekuomet 
nebus farizėjus, kuris prieš Dievą ir žmones girtų- 
si savo pamaldumu. 

Amžiams slenkant ramiems ir miegantiems krik- 
ščionims prikelti buvo įvesta daug įvairių religinių 
papročių ir pratybų. Iš jų vieni pranyko, kiti pa- 
siliko. Vieni jų yra regioniniai, kiti visuotini. Jie 
yra žmonių išgalvoti žmonėms pagelbėti, religinę 
dvasią iššaukti, arba ją sustiprinti. Jie netinka vi- 
siems laikams, juo mažiau — kiekvienam žmogui. Jų 
vertybė glūdi tose pasekmėse, kurias jie sudaro. Ži- 
noma, jie reikia atskirti nuo sakramentalinių priemo- 
nių, kurias pats Kristus mums yra suteikęs. Betgi 
praktikoje šių dieviškų priemonių vartojimas ne- 
visuomet buvo vienodas. Šventoji Komunija, se- 
niau buvusi bendra tikinčiųjų vakarienė, dabar ta- 
pusi paviene malda, taip pat atskirta nuo šv. Mišių. 
Buvo laikų, kada ta pati šv. Komunija buvo dėl di- 
delės pagarbos priimama kuo rečiausiai ir kunigas 
savo pamaldumą tuo pareikšdavo, kad labai retai mišias 
laikydavo. Žodžiu, pedagoginė praktika buvo la- 
bai nepastovi. Ilgais nupuolimo laikais prieita net 
prie to, kad tikintieji įsakymu raginami bent vieną 
kartą metuose eiti prie Viešpaties stalo. Be to, iš 
kitos pusės, taip artimai surišti du labai skirtingi 
sakramentai: atgaila ir Komunija, kad sunku žmo- 
nes įtikrinti, jog ir be išpažinties galima eiti prie 
Komunijos. Kuomet sykį šitai papasakojau vienai 
lenkei, tai ši visiems, ką tik sutikdama, sakydavo, 
kad aš klaidatikis. 

Betgi gausumas įvairių nedieviškos kilmės pa- 
maldų ir apeigų, kurių kiekviena yra paskiriama pa- 

gal tai, kokio ordeno priklauso pats kunigas ar prie 
kokių priemonių jis daugiausia linksta, sudaro įspūdį, 
kad katalikybė esanti labai komplikuota. Šis dalykas 
daugelį suklaidina. Tai ką gi, pagaliau, aš turiu da- 
ryti? Kas yra tas svarbiausias? Kaip dažnai šis, 
o kaip dažnai anas? Kaip dažnai turiu prie Komu- 
nijos eiti? Kaip dažnai išpažinties? Ar aš dar te- 
besu tikras katalikas, jeigu einu du — tris kart į me- 
tus, o gal net tik vieną kartą prie Viešpaties stalo? 

Katalikas turi taip dažnai prie Komunijos eiti, 
kaip jo širdis jam įsako, ir taip dažnai klauptis prie 
klausyklos langelio, kaip jo nuodėmės jį apsunkina. 
Taigi tik tuomet katalikas nėra peiktinas, kada jis 
savo pareigą atlieka. O ši pareiga yra ta, kad jis 
mąžiausiai nors kartą per metus priima komuniją 
ir eina išpažinties tuomet, kai tik pajunta, kad yra 
sunkiai nusidėjęs. Kas šioje srityje gali būti laiko- 
ma idealu — priklauso nuo laiko. Tenka konstatuoti, 
kad mūsų laikų idealas atatinka pirmųjų krikščiony- 
bės amžių idealą. Kas tai supranta, tas gali tikrai 
džiaugtis. 

Šita komplikacija darosi dar painesnė dėl to, kad 
daugelis pasaulionių — indiferentų nesugeba atskirti 
priemonių nuo pačio tikslo, maišo sąžinės dalykus 
su tais būdais, kuriais pasikliaudami jie gali vėl pa- 
kilti. O kas gi kitas, jei ne jie patys gali žinoti, kaip 
su jų sąžine dedasi? Atgailos institutas taip sutvar- 
kytas, kad žmogus pats turi būti kaltintojas ir teisė- 
jas. Kaip gi čia galima apseiti be savarankiškos, aiš- 
kios sąžinės balso! Šis nesavarankiškumas yra nuo- 
latinio neramumo ir baimės priežastis. Jis vietoj to, 
kad palengvintų, iš katalikybės padaro jungą. Kaip 
gali tikti šis nesavarankiškumas „Dievo vaikų laisvės 
puikumui“? Mūsų sąžinė yra suverenas mūsų pačių 

:sprendimuose. Ir galima reikalauti iš suaugusio ka- 
taliko, atsakančio už savo veiksmus prieš valstybės 
įstatymus, taip pat atsakyti ir prieš Dievą, jeigu iš 
viso jis tiki ir save gerbia. Nuolankumas nekyla iš 
nepilno supratimo savo pareigų ir nesavarankiško 
galvojimo, žinojimo ir sąžiningumo. Dažnai gausu- 
mas visokių religinių priemonių yra iš vienos pusės 
ženklas religinių minčių turtingumo, iš kitos pusės 
yra įrodymas bažnyčios prakilnumo. Bet šis atri- 
butų įvairumas dažnai leidžia apsirikti, kuomet kata- 
likas nesugeba savarankiškai įvertinti kas jo išgany- 
mui yra būtina, kas jį kelia, duoda impulso ir kas 
neturi tokios reikšmingos galios. 

Krikščionybė yra absoliučiai nekomplikuota. Ji 
tokia paprasta, kad ją mažas vaikas gali suprasti ir 
visa širdimi pasisavinti. Ir krikščionybė yra taip 
pilna džiaugsmo, ramybės ir tikrumo, kad dar ir šian- 
dien kiekvienam žmogui tinka tai, kas šiuos perlus 
rado — inventą una pretiosa margarita — už juos su 
džiaugsmu visa kita gali parduoti. Ir dėl to turi vis- 
kas krikščionybėje išnykti, kas atsiduoda rūgštumu ar 
slepiasi prietamsyje. Maldingumas nėra joks liūde- 
sio skelbimas. Atidarykite duris ir langus; įleiskite 
daugiau saulės į vidų ir tegul išsiveržia į gatves, į 
aikštes Linksmos Naujienos džiaugsmas. Kodėl 
krikščionys į pamaldas eina su tokia veido išraiška, 
lyg jie būtų geriausią savo draugą palaidoję arba, 
mažiausia, žemę pardavę. Argi panašu, kad jie eina 
į šventę? 

Krikščionybė ir šiandien yra linksmas dalykas. 
Tai linksma žinia. Bet, deja, daugelis krikščionių 
to dar ligi šiol nepastebėjo. Dėl to reikia daug dėti 
pastangų, norint įtikinti, kad krikščionybė tikrai nori 
atnešti džiaugsmą, kad Evangelija vadinasi Links- 

moji Žinia. Betgi taip paprastai nėra su linksmais 
dalykais: nereikia įtikinti, jog tai yra linksmas da- 
lykas ir dėl to turi būti linksmas. Krikščionybė yra 
priėmimas Kristaus pasiuntinybės, nes Kristus yra 
Dievo siųstas. „Pats Tėvas myli jus dėl to, kad jūs 
mane mylėjote ir tikėjote, jog aš iš Dievo išėjau.“ 
(Jon. 16,27). Per Kristų pas Tėvą. Begaliniai daug 
ir skaudžių kovų buvo vedama dėl Kristaus asmens, 
dėl jo prigimties, jo dievybės, jo kančių, dėl prisi- 
kėlimo, dėl buvimo šv. Sakramente. Visą laiką Kris- 
taus asmuo buvo krikščionių tikėjimo centras. Baž- 
nyčiai buvo aišku, kad krikščionybė žūtų, jeigu kerti- 
nis akmuo šio namo — tikėjimas dieviškuoju Išga- 
nytoju — būtų išverstas. Be tikėjimo į Kristų nėra 
krikščionybės. Šitos kovos, toli gražu, dar nepasi- 
baigė. Priešingai. Vis plačiau ir plačiau plinta nuo- 
monė, jog vargu yra koks principinis skirtumas tarp 
Kristaus, Budos ir kitų pranašų. Bet vien tik tikė- 
jimas Kristų kaip Dievą ir žmogų dar nėra krikščio- 
nybė. Krikščionybė yra Kristaus pasiuntinybė, o Kris- 
taus pasiuntinybė yra pasiuntinybė nuo Tėvo. Kris- 
tus nori būti tarpininkų tarp Dievo ir žmonių. „Nė 
vienas neateina pas Tėvą, kaip tik per mane“ (Jon. 
14, 6). Per Jį mes tikime Tėvą ir, dar daugiau, Jo 
dėka mes esame pavadinti Dievo sūnumis ir dukteri- 
mis. Kristaus pamokslų esmė yra mokslas apie Tėvą, 
jo pasiuntinybės pamatas — tarpininkavimas tarp Tė- 
vo ir mūsų. Jo mirties tikslas — padaryti mus Dievo 
vaikais. Taigi, be abejojimo, krikščionybės esmė yra 
ši: tikėti Tėvą ir atgimti tikrais Dievo vaikais. „Mes 
turime ne tik vadintis Dievo sūnumis, bet Jais tikrai 
ir būti“. Šalia katalikų Bažnyčios yra susidariusi to- 
kia pažiūra: galima pripažinti Tėvo pasiuntinybę, bet 
ne būtinai tikėti Kristų. Jiems tenka priminti aiškius 

šv. Jono žodžius: „Kiekvienas, kuris užsigina Sūnaus, 
neturi taip pat Tėvo; kuris išpažįsta Sūnų, turi ir 
Tėvą (I Jon. 2, 23). Krikščionybė nėra tik tikėjimas 
Tėvą, tai yra nauja žinia apie Dievą, naujas Dievo 
apreiškimas, nauja pažiūra į mūsų santykius su Die- 
vu. Krikščionybė yra dar kažkas žymiai daugiau. Ji 
yra dovana, paties Dievo mums duota. Ši dovaną 
igyja žmogus tik per krikštą. Dar nieko nereiškia, 
jeigu mes kreipiamės į Dievą sakydami „Tėve,“ svar- 
bu, ar mes turime teisę taip kreiptis ir ar Dievas mus 
vadina savo sūnumis ir dukterimis. Krikščionybė 
nėra vien tik tikėjimas, tik nauja žinia apie Dievą; 
krikščionybė yra visiškas pakeitimas mūsų santykių 
su Dievu, yra naudojimasis teise, kurios joks žmogus 
pats vienas negali įgyti arba užsitarnauti („Nieks 
nenueis pas Tėvą be manęs“). Jeigu ji įgyjama 
krikštu, tai galima ir pražudyti, kada nustojama ti- 
kėti Kristų. 

Bet visos krikščionybės linksmybės ir džiaugs- 
mai prasideda tuo, kad aš suprantu jos teises, jos 
puikios tikėjimo dovanos vertę. Kokia nauda turėti 
brangenybę ir nežinoti kas ji yra? Kas dar to nėra 
savo širdyje pergyvenęs, tai yra, kas nesupranta, kad 
Dievas visa to žodžio prasme yra mūsų tėvas, tas toli 
ligi tikrojo džiaugsmo. Tokiam pasibaigia Evange- 
lija šv. Jono krikštytojo pamokslu. Tikra Linksmoji 
Žinia prasideda Jėzaus pamokslų apie Tėvą. 

„Tai yra amžinasis gyvenimas“ — sako Kristus, — 
„kad jie pažintų Tave“. (Jon. 17, 3). 

Krikščioniui yra tik vienas būdas gauti amžina 
laimė, vienas įsakymas, gražiausias, maloniausias ir 
linksmiausias įsakymas iš visų, kurie bet kada buvo 
duoti: „Mylėk savo Tėvą visa siela“. Ar tai sunkų, 
komplikuota? 2 

Skaitykite Evangeliją; skaitykite, ką Kristus 
pasakė apie savo ir mūsų Tėvą. Pasiskaitykite apie 
oro paukščius; apie lauko leliją; apie plauką ant mū- 
sų galvos. Gal pamanysite, kad šiaip jau žmogus 
sugalvojo apie paklydusį sūnų istoriją, kurią pasa- 
koja šv. Lukas. Argi būtų atsiradęs toks drąsus žmo- 
gus, kuris būtų išdrįsęs pasakyti, kad vienas žmogus 
pametęs Dievą, nes jam pasidarė nepakenčiamą pas Jį: 
ir jis viską, ką tik jam tėvas davė ir ką tik jis turėjo, 
viską praleido, prauliojo, pragėrė, pralošė ir taip že- 
mai nupuolė, kaip tik gali žmogus nupulti. Ir vieną 
kartą, kada jau jis nieko daugiau neturėjo, prisiminė 
tėviškę ir sumanė grįžti namo. „Ir dar iš tolo pamatė 
jį tėvas ir buvo gailestingumo sujudintas; pribėgęs 
jis puolė jam ant kaklo, apkabino ir pabučiavo 
(Luk. 15, 20). Jis, įžeistasis Dievas, ir nusidėjėlis. 
Šis palyginimas galėjo tik to širdyje užgimti, kuris 
Dievą puikiausiai pažįsta, kuris nori mus supažin- 
dinti su Dievu. „Aš sakau jums, kad daugiau danguje 
bus džiaugsmo dėl vieno darančio atgailą nusidėjė- 
lio, negu dėl g9 teisiųjų, kuriems atgaila nereikalin- 
ga.“ (Luk. 15, 7). Koks žmogus būtų tuomet išdrįsęs 
tokius žodžius ištarti? 

Kaip žmonės, kurie Evangeliją skaitė, gali bijoti 
Dievo, kuris išskėstom rankom pasitinka nusidėjėlį, 
jį apkabina ir pabučiuoja? Bet kas gali skaityti šiuos 
žodžius be susijaudinimo? Dėl ko šios gražiausios 
mintys nėra gyvosiomis mintimis kiekvieno kataliko? 
Ar mes kartais neperdaug šnekame apie bausmes ir 
teismą? Argi esame tikri, kad geriau galima baime 
žmones išauklėti, negu meile? Nejaugi grūmojanti 
krikščionybė yra sekmingesnė, nekaip skelbimas nuos- 
tabios žinios, jog Dievas pasaulį mylėdamas jam at- 
siuntė savo Sūnų, kad tie, kurie Jį tikės, nežūtų ir 
laimėtų amžiną gyvenimą. 

Jeigu mes sukeliame žmonėse pasiilgimą amži- 
nojo gyvenimo, tai tuo juos labiau sujungiame su 
Kristumi, negu tai pragaro baimė būtų galėjusi pa- 
daryti. Tik tuomet, kada žmonės džiaugsis savo ti- 
kėjimu, jie bus ir pasiliks sau ištikimi. O jeigu jiems 
tikėjimas bus lyg koks botagas, tai į jį, kaip į blogą 
ir žiūrės, o mylėt, anaiptol, niekuomet jo nemylės. 
Draugai, broliai, sesers, argi norėjo Kristus mums 
botagą duoti? „Mano jungas yra saldus, mano našta 
saldi!“ Bet kaipgi gali būti, kad apsčiai yra, ir netgi 
pamokytų, ištikimų katalikų, kuriems atrodo, kad 
stabmeldžiui yra daug geriau, nes jis gali ką tik nori 
daryti? Juk yra tokių krikščionių, kurie džiaugsmin- 
gai priimtų įrodymą, kad Kristaus niekuomet nėra 
buvę arba kad visai Dievo nėra, Tūkstančiai lengviau 
atsikvėptų, jeigu kam nors pasisektų įrodyti, kad 
krikščionybė — tai žmonių išmislas! Tik taip juos 
pradžiugino ši „Linksmoji Žinia“, kad jie pasijaustų 
išlaisvinti, jeigu pasirodytų, kad tai yra netiesa. Tikė- 
jimas — jungas! Bet ne saldus, ne lengvas! — „Nebi- 
jokite! Aš skelbiu jums didelį džiaugsmą! Šiandien 
gimė jums Išganytojas!“ (Luk. 2. 10). 

Kas gi yra kaltas, kad šiandien taip toli nueita, 
jog tūkstančiai krikščionių pasidarytų laimingi iš- 
girdę šią žinią: „Nesibijokite! aš jums skelbiu didelį 
džiaugsmą: kas liečia Betliejų yra netiesa!“ Net 
šiurpu šį faktą konstatuoti. Draugai! Verkti rei- 
kia iš džiaugsmo, kuomet pamanome, kad Kristus 
atėjo, norėdamas mums džiaugsmą suteikti! 

Grąžinkite žmonėms vėl „vaikystės dvasią,“ kuria 
gyvenome šaukdami: „Abba, mielas tėveli“. Be šio kū- 
dikystės nusiteikimo, be gilaus, nuoširdaus Tėvo pa- 
žinimo, viskas yra prievarta ir baimė! Belieka sunki 
našta, kurios mielai daugelis atsikratytų, jeigu 

turėtų pakankamai drąsos. Kiekvienas, kuris 
nori žmones krikščionimis išauklėti, turi išaiš- 
kinti sau, kad jis nori linksmą žinią skelbti ir kad jis 
savo uždavinio neatliks tol, kol jo klausytojai, nežiū- 
rint kas jie bebūtų: maži vaikai ar suaugę vyrai, ne- 
supras, kad jis tikrai jiems linksmą žinią skelbia. 
Nesvarbu, ar vaikas gali atskirti Dievo teisingumą 
nuo jo šventumo; svarbu, kad jis išmoksta vieno da- 
lyko: Dievą nuoširdžiai mylėti. Kaipgi išmoksta vai- 
kas savo motiną mylėti? Dar pirma negu vaikutis 
ištaria „mama,“ jau jis pastebi spinduliuojančią ap- 
link lopšį savo motinos šypseną; jis jaučia, kad mo- 
tinos rankose jam minkšta ir šilta. Pakol jis supranta 
nors vieną žodelį, jau jis patiria, kad motina ir jo 
laimė yra tas pats dalykas. O kaip daug katalikų, 
sulaukę net 30, 40 metų, dar nepastebėjo, kad Dievas 
ir meilė yra vienas dalykas. Mat, jie buvo per daug 
varginami definicijomis; prievarta ir bausmėmis bu- 
vo varomi į bažnyčią, visai nesirūpinta, kad vaikas 
turėtų pajusti didelę nelaimę, nesmagumą, jeigu jam 
netektų nueiti į pamaldas. Jokio vaiko neišmokysi 
mylėti savo tėvą, jeigu jam tik pasakosi: „tavo tėvas 
yra galingas generolas. Visi turi prieš jį išsitempę 
stovėti, ir jei kas tai nedarytų, būtų areštuotas. Kas 
tavo tėvo neklauso, būtų mirtimi nubaustas.“ 
Asmeniška, nuoširdi krikščionybė prasideda tik 
aiškiai žinant, kad Dievas yra mano tėvas. Dievas 
mane myli! Tai reikia tik giliai širdimi pajusti, Die- 
vo meilė pati ateina. Tuomet krikščioniui gyvenimas 
bus. meilė, grožis, ramybė, užtikrinimas ir džiaugs- 
mas. Tuomet eiti į bažnyčią jam reikš tą pat, ką ir 
aplankyti tėvą, o pamaldos bus linksma šventė brolių 
tarpe. Ir nuo to momento, kada Dievo pažinimas ir 
jo meilė lyg saulė užteka žmogaus širdyje, visas pa- 

saulis jam atrodo rojus, kiekviena gėlė taip gražiai 
pasipuošus tik dėl to, kad jam būtų smagiau. Kiek- 
vienas pavasaris jau yra Dievo kūrybinių jėgų žais- 
las ir kiekviena žiema — dieviškosios medelių ir krū- 
mų globos stebuklas. Ir kai aš pamanau apie mano 
šunelį, kurio vilnos rudenį sutirštėja tik dėl to, kad 
jis žiemą nesušaltų, prisimena man pasakymas: „Argi 
jūs nesate vertingesni kaip jie?“ Ar tai nėra tikė- 
jimas į Kristų, kuriam lauko gėlė daug gražesnė, ne- 
gu Salamono puošnios brangenybės? 

Prisimink, Vieną kartą tu eini patvoriu. Žiema. 
Šaltis spigina. Štai prisiglaudęs sniege tupi pus- 
nuogis, sustyręs, vos gyvas paukštelis. Jis dreba nuo 
šalčio.  Tis dar labiau dreba iš baimės, kada savo 
ranka jį paimi. Kita ranka tu jį pridengi, kad neiš- 
kristų ir nesusižeistų. Mažasis sutvėrimėlis pajunta, 
kad tavo ranka šilta. Susitraukia, išsižioja ir atkiša 
snapelį maistui gauti. Argi tu galėtum pirštais jį 
suspausti ir mažam paukšteliui atimti gyvybę? 

Kaip tas paukštelis tu esi Dievo rankoje. Nesi- 

"bijok. Jis tavęs nesutrins, nesuspaus. Jo ranka tave 
nori apsaugoti ir sušildyti. Vienoje rankoje Jis tave 
laiko, o kita tave pridengia. 

Taip! Bet ar jau visą krikščionybę sudaro tikė- 
jimas į Tėvą? Ar visą krikščionybę? Tikėjimas, 
apskritai, negali būti visa krikščionybė, nes ji (krikš- 
čionybė) nėra vien tik naujas pažinimas, bet pirmoj 
eilėj naujas gyvenimas. Tikėjimas į Tėvą yra svar- 
biausioji Kristaus mintis. Suvienijimas žmonių su 
Dievu, kaip Tėvo su sūnumis, yra Kristaus mirties 
vaisius. „Aš vynmedis, jūs vynmedžio šakelės, o mano 
Tėvas — vynininkas“ sako Kristus. Tikėjimas į Kris- 
tų yra įrodymas ir sąlyga teisės Dievą vadinti tėvu. 
Tikėjimas Tėvą yra naujo gyvenimo pamatas. Šio 

tikėjimo įsakymai yra tie tiltai, kuriuos Tėvo ranka 
pastatė per pelkėtas, pavojingas gyvenimo sritis. Šis 
tikėjimas žmogų moko, kad jam ne skųstis įsakymais 
tenka, bet nuoširdžiai už juos dėkoti. Šio tikėjimo 
bandomoje valandoje pareikšti Tėvui savo paklusnybę 
yra didinga, nes tai reikalauja jėgų. Dėl šio tikėjimo 
krikščionybė nėra koks tai sudėtingas įsakymų rinki- 
nys, krūva religinių pratybų, babiloniškas, nesupran- 
tamas tobulybės kelio ieškojimas. Ji nėra aptieka, iš 
kurios bonkose galima pasiimti krikščioniškumo dva- 
sios, kad sustiprinti sergančią, vos ant kojų pastovin- 
čią sielą. Ji yra naujas gyvenimas, trykštąs iš naujo 
šaltinio, ir paskirtas naujam pasauliui; tai jėga, kuri 
išgydo; saulė, kuri gyvenimą apšviečia; naujiena, kuri 
širdį pradžiugina. 

Krikščionybė yra taip nesudėtinga, kaip ir vi- 
sos meilės yra nesudėtingos ir savaime suprantamos. 
Joje pareiga tampa laisva, smagia širdies dovana ir 
dukart daugiau suteikia didybės, jeigu ji pareikalauja 
aukų. Krikščionybėje žmogus tampa linksmas, sau- 
gus ir tvirtas, nes Dievas yra jo tėvas. Maloniausias 
jo noras — padaryti Tėvui kuo daugiau džiaugsmo. 

Nėra kitos tokios pasaulėžiūros, kuri žmogų pa- 
ruoštų gyvenimo kovai su tokia stipria, sąmoninga 
pergalės viltimi, kaip krikščionybė. Bet kad žmo- 
nės ja visa jėga pasinaudotų, ji neturi būti paversta 
į sielų farmaceutiką, o jos kilnios, žavinčios idėjos — 
į miltelius ir piliules. Dar mažiau reikia sutikti su 
nuomone, kad sveikiausias yra tas, kuris daugiausia 
naudojasi medicina. Visų pamaldų, sielos išganymo 
priemonių, draugijų, įsakymų ir įstatymų turi būti 
šis vienintelis tikslas: kelti, didinti, apsaugoti Die- 
vo, mūsų gerojo Tėvo, meilę. 

Kaip vientisa ir paprasta yra krikščionybė: pa- 

siuntinybė nuo Tėvo; įsakymas: meilės įsakymas; di- 
džioji dovana: kūdikystė; kilnus tikslas: būti pana- 
šiu į Tėvą; skatinamoji mintis: daryti Tėvui džiaugs- 
mo; ir visas žmogaus gyvenimas: grįžimas prie Tėvo. 
Krikščionybė yra be galo gili jūra. Tai yra gaivinąs, 
švarus, stebuklingai tyras vanduo. Ji yra taip aiški ir 
permatoma, kaip to upelio vanduo, kurio šaltinis yra 
aukštai kalne. Ji paeina iš dieviškosios išminties ir 
meilės kalnų. Nė vienas pasaulio gydomasis šalti- 
nis taip puikiai neveikia, kaip šis. Ir juo per mažiau 
vamzdžių jis gaunamas, juo betarpiškiau jis pri- 
einamas, tuo stipriau jis veikia. Ir Evangelija, 
lyg kiekvienas vanduo, netenka savo šviežumo, 
gardaus skonio, jeigu ji supilstyta į bonkas 
arba stikluose ir retortose ilgai stovi. Juo mažiau 
vandenyje yra žmogaus priemaišų, juo grynesnis jo 
skonis, tuo labiau jis gaivina. Dėl to teisinga, ką 
Kristus kartą pasakė: „Kas geria šitą vandenį, tas 
netrokš per amžius“ (Jon. 4, 13). 

Kada šios giliausios Kristaus mintys mumyse 
pačiuose atsivers dieviškojo Kristaus vandens šalti- 
niais, kada Kristaus Evangelijos dvasia pasidarys 
„šaltiniu to vandens, kuris trykšta į amžinąjį gyve- 
nimą“ (Jon. 4,14), tada krikščionybė taps mums 
džiaugsmu, laimėjančia gyvenimo pagalba, „„Evange- 
lija taps Dievo jėga“ (Paulius); tada mūsų širdys 
džiaugsis šia Tėvo žinia, 


Trys neišspręstos problemos 


Yra trys problemos užtaisytos dinamitu, ekra- 
zitu ir visu tuo, kas gali sprogti ir viską paversti 
griuvėsiais. Jos visuomet veda prie eksplozijos, 
kuri su didžiausiu vargu pastatytus tiltus, kaip ši- 
pulius, išmeta į padanges. Jos suardo pamatus. Jos 
žmonių gyvenimo atmosferą pripildo tamsiais įtari- 
mų debesimis. Jos didelę visuomenės dalį užnuodija 
neapykantos nuodais. Jos žemės paviršių išmargina 
griuvesių krūvomis. Jos kiekvieną kartą grūmoja 
viską paversti naujais griuvesiais. Šios trys proble- 
mos, apie kurias aš kalbu, yra tautinė, konfesinė ir 
socialinė. Arba jos turi būti išspręstos kol dar ne- 
vėlu, arba jos prives prie tokių katastrofų, kurių 
baisumą sunku įsivaizduoti. ) 

Žmonija yra tartum didelis mūšio laukas, kuria- 
me tarp savęs kovoja rasės, tautos, religijos, klasės. 
Rytuose kyla neapykantos ir pažeminimo sėkla, ku- 
rią pasėjo baltųjų gobšumas ir kurią Europos išnau- 
dotojai laisto tenykščių žmonių krauju ir ašaromis, 
Europa ilgus šimtmečius dirbo nepermaldaujamo plė- 
šiko darbą. Ji ramius, taikius gyventojus išvaikė iš 
jų trobelių, išnaudojo naivų tenykščių jais pasitikė- 
jimą, juos paniekino arba kaip vergus rinkų aikštėse 
pardavinėjo. Vieną gražią dieną išsilies nuskriaus- 
tųjų kerštas ir klius tų plėšikų vaikams ir įpėdiniams. 
Ir geriausiu atveju jie bus išmesti lauk iš geltonųjų, 
juodųjų ir tamsiųjų rasių žemių. 

Tik pagalvokime apie ateities rasių kovų laukus. 

Bus baisi kova. Yra žmonių, kurie pranašauja Euro- 
pos žuvimą. Ir kodėl gi neturėtų ateiti toji valanda, 
jeigu baltosios rasės laikas jau pasibaigė. "Tikrai iš 
mūsų rankų bus ištrauktas skeptras, nes mes jį su- 
teršėme smurtu ir „krauju. 

Senovėje buvo viena išrinktoji tauta. Dievo iš- 
rinktoji. Nuostabiai didelė šios tautos idėja buvo 
tikėjimas į Mesiją. Kaip didžiausią brangenybę ji 
turėjo šį tikėjimą saugoti, užlaikyti, apginti. Šven- 
"+tyklų sargų ir riterių tautai buvo pažadėtas Mesijas. 
Jis, kaip užmokestis už ištikimybę, turėjo gimti iš 
žydų giminės. 

Bet ką žydai iš to padarė? Politinę idėją, tau- 
tinę spekuliaciją. Jie slaptai, džiaugdamiesi delnais 
trynė: palaukite, neužilgo žydų kohortos stovės Ro- 
mos Kapitoliuje; juk mums pažadėta! Mišinys tau- 
tinės puikybės, svetimųjų neapykantos, keršto troš- 
kimo, religinio tamsumo ir tolaikinio džiaugsmo, ka- 
da jie romiečius sumuš ir pasaulį padarys žydų pro- 
vincija. Šis paskutinysis jiems vėliau puikiai pavy- 
„ko, tik ne Mesijo dėka, bet mamonos. 

Išrinktoji tauta atmetė Mesiją ir dėl to tapo pati 
atstumta, 

Ir štai iškyla kita išrinktoji tauta. "Tauta, kuri 
nesitikėjo Mesijo, bet pati ji pasirinko sau vadovu. 
Ne tam, kad Mesijo idėjas apsaugotų, bet tam, kad 
jas pasauliui skelbtų. „Eikite į pasaulį ir mokykite 
visas tautas.“ Koks uždavinys!  Pasauliui skelbti 
Išganytoją: skelbti Dievo karalystę, meilės karalys- 
tę; kalbėti apie Dangaus Tėvą, apie tapimą Dievo 
sūnumis tų, kurie į jį įtiki ir jo vardu apsikrikštija; 
skelbti meilę, kaip svarbiausį žmonijos įstatymą. „Ir 
iš to visi supras, kad Jūs esate mano mokiniai, kad 
„Jūs mylite viens kitą taip, kaip aš jus myliu.“ | 

Ir ką mes padarėme iš šios žinios? Po 2000 me-- 
tų! Iš meilės įstatymo? Iš to, kad mes turime būti 
broliais — seserimis? — Sistemą mūro sienų ir be-- 
dugnių, kurios mus labiau vienus nuo kitų skiria, 
negu kad indus jų kastos. 

Jei važiuotų bet koks mokytojas japonas, ki-- 
nietis ar indas su Evangelija rankoje per Europą, 
tik tam, kad prisižiūrėtų tautoms, kurios jau pusan- 
tro tūkstančio metų kaip priėmę krikščionybę, tai rei- 
kia trigubos malonės, kad šis svetimasis taptų krikš- 
čioniu. Ir jeigu jis daugiau nieko nedarytų, kaip 
tik perskaitęs Evangeliją pasiimtų į rankas Europos 
istoriją, tai jis aiškiai ir greitai įsitikintų, kad krikš- 
čionybė Europoje priėjo prie bankroto ir kad baltoji 
rasė yra blogesnė už visas kitas, kurių istorijos nėra 
taip kruvinos, kurių moralė neblogesnė, betgi kurių 
religija yra stabmeldiška, 

Taigi! Dar pora žodžių apie Europa! ,„Krikščio- 
niškoji“ Europa, kuri kiniečius ir indus žudė opiumo 
nuodais ir kuri „skleisdama civilizaciją“ išnuodijo 
alkoliu raudonąją rasę. „Krikščioniškoji“ Europa, ku- 
rioje, gal būt, nėra miesto, kuriame gražiausioje aikš- 
tėje nestovėtų puikus paminklas žmonėms, pasižymė- 
jusiems skerdynių lauke — organizuotose brolių žu- 
dynėse. „Krikščioniškoji“ Europa, kurios kraujo pri- 
sigėrusioje žemėje daug milijonų žmonių yra nužu- 
dytų, „krikščioniškų“ granatų sudraskytų, „krikščio- 
niška“ Europa, kurioje bažnyčių pašvęsti varpai suly- 
domi į kanuoles; varpai, kurie iš bokštų skelbė Links- 
mąją Naujieną, brolių meilę; varpai, kurių metalu iš- 
žudyta ne šimtai, ne tūkstančiai, bet milijonai brolių. 
„Krikščioniškoji“ Europa, kur tiek garbinami karai, 
ir kur su įsitempimu ruošiamasi naujiems karams. 

Šioje „krikščioniškoje“ Europoje kuone kiekviena 

valstybės siena yra aukšti mūrai. Šiapus ir anapus 
tų mūrų žmonės kalbasi ne tik svetima kalba, bet ir 
svetima širdimi. Vienoje pusėje laiminama tai, kas 
kitoje pusėje prakeikiama. Kas šiapus tos sienos yra 
skaudu, ašaros ir kruvinos dejonės, tai anapus yra 
džiūgavimas ir triumfai, skambinama varpais ir gie- 
dama padėkos himnai. 

Kaip be galo toli mes esame nuo tikrojo brolišku- 
mo pažinimo! Ir tačiau esame krikščionys, Kristaus 
mokiniai; taip, krikščionys — pakartoju, kad skau- 
džiau pajustume pasityčiojimą — krikščionys. Kris- 
taus mokiniai abejose pusėse tų skiriančių mūrų! Ir 
abeji tiesiame rankas to paties Dievo link. Kalbame tą 
patį „Tėve mūsų“! Ar gi nėra krikščionybė abejose 
pusėse tik bendras veidmainiavimas? O gal ji pasi- 
darė tik tuščia forma ir schema, kuri savaime jau 
nebesuprantama. Gal jau galima tuo pačiu momentu 
sakyti „Tėve“ ir žudyti savo brolį, nenusipelnant 
Kaino vardo? Sakome nuliūdusia širdimi, kad mūsų 
katalikiškoji krikščionybė nepajėgia šių masinių žu- 
dynių panaikinti. O kad mes pajėgtumėm, mažiausia, 
po karo, užkirsti kelią neapykantai ir melui! 

Argi, bendrai, neįmanoma yra nugalėti tautinę 
neapykantą? Ji ne tik galima, bet jau ji yra nugalėta. 
Tą patyrė masonai, žydai, didieji kapitalistai, socia- 
listai, komunistai. Visi jie per bedugnes nutiesė til- 
tus, — tai didysis karas; jie išlaužė mūro sienose du- 
ris, tai — ateizmas, mamona, biznis, masonerija, ko- 
munizmas. Kodėl tikėjimas ir krikštas to negali pa- 
daryti? Aš čia turiu galvoje pirmiausia mus katali- 
kus. Mes neturime vengti jokios tiesos, nors ji būtų 
mums nemaloni!), 


') Komunizmas, socializmas, kapitalizmas, masonerija 
yra internacionalūs. Jie griauja iš pamatų ne tik naciona- 

Mes save laikome Dievo karalystės teisėtais pa- 
veldėtojais, pašauktaisiais saugotojais, vieninteliais 
tikraisiais skelbėjais. Kas tuo abejoja, negali būti ka- 
talikas. Būkime konsekventiški! Kas gi Evangelijoj 
yra laikoma tuo ženklu, iš kurio galima pažinti tikrus 
Kristaus pasekėjus? Ženklas aiškus ir vienaprasmiš- 
kas: „Mylėkite vienas antrą taip, kaip aš jus mylėjau.“ 
Nagi, dėl Dievo meilės, pasistenkime kaip galint grei- 
čiau šio ženklo mastelį pridėti, palyginti su mūsų 
krikščionybe. Tai yra Dievo karalystės rodiklis mu- 
myse! Kiti turi pilną teisę mus atmesti, jeigu jiems 
šis rodiklis yra neaiškus, iš tolo nematomas. Šis ženk- 
las yra kiekvienam katalikui teismo sprendimas. Ir 
jeigu kas nors iš mūsų tarpo eitų kasdien prie Dievo 
stalo, melstysi kiekvieną rytą, darytų sąžinės sąskaitą 
kas vakarą, turi būti aiškiai, garsiai sakoma, iš visų 
sakyklų šaukiama, kad Kristus paliko mums vienintelį 
ženklą, iš kurio galima pažinti tikrai krikščionišką 
širdį: „„Kad jūs vienas antrą taip mylėsite, kaip aš 
jus myliu“. Tik su šituo ženklu mes galime ir tu- 
rime būti tikri pasaulio gelbėtojai. — „Ir jeigu aš tokį 
tikėjimą turėčiau, kad kalnus galėčiau perkelti, bet 
jeigu meilės neturėčiau, niekas būčiau,“ sako šv. 
Paulius. 

Juo daugiau mes įsitikiname, kad esame teisėti 
Kristaus idėjų nešėjai, tuo energingiau su savo vė- 
liavomis turime skubintis ten, kur šaukiasi mūsų 
pagalbos, kur reikia meilės, supratimo, atleidimo. Mes 
pirmieji turime tiesti kelius tarp įvairių žmonijos ša- 
lių. Apskritai, visuomet ir visur, kur tik reikia mūrus 
griauti, mes turime būti pirmieji ir plėšti lauk pačius 


lizmą, bet ir sveiką patriotizmą. Tai priešinga katalikų 
mokslui. Katalikybė griauja tik šovinistinį nacionalizmą, gi 
tyrą tėvynės meilę, sveiką patriotizmą ugdo ir palaiko. Red. 

didžiausius akmenis. Ir prie kiekvieno tilto, kuris turi 
būti nutiestas per kiaurymę, mes turime pirmieji nešti 
rąstus ir juos jungti, kad atėję kiti mus atrastų jau 
įpusėjusius darbą. Visi šie darbai turi būti pažymėti 
mūsų ženklais. Bet faktinai ligšiol mes velkamės 
visų užpakalyje! 

Nevaisinga yra krikščionybė, jeigu ji be meilės. 
Paskutiniojo dešimtmečio po Didžiojo karo istorija 
mums aiškiai parodė, kad mes be šios meilės esame 
visai bejėgiai ir mažai sekmingi. 

Kiekvienas žino, kad tautų neapykantos sėkla turi 
būti sumindžiota. Ji bus sumindžiota. Masonai turės 
būti ir Europoje demaskuoti. Tr tie, kurie juos de- 
maskuos ir parodys viešai tikrąjį jų veidą, bus laikomi 
žmonijos geradariais. Turės nustoti karai tarp tautų, 
kaip kad jau jie liovėsi tarp atskirų miestų, pilių. Bet 
tai atrodo juokinga. Tikrai! Juk tiek dar reikia 
dirbti, norint tai pasiekti! Bet kas dirbti? Kas juos 
apsiims nugalėti? Nacionalinė problema turi būti 
išspręsta ir ji bus išspręsta! Bet kas gi ją išspręs? 
Ar mamonos siūlytojai? O gal Lenino pasekėjai? 
Gal Kristaus mokiniai? Toli nuo šio darbo yra at- 
silikę pasekėjai To, Kuris lygiai už visus mirė: už 
prancūzus, už vokiečius, už europiečius lygiai kaip ir 
už azijatus. 

Mūsų, kaip katalikų, gimtoji kalba turėtų būti 
meilės kalba; kalba To, Kuris lygiai leidžia savo sau- 
lei šviesti kaip teisingiesiems, taip ir neteisingiems; 
Kuris siunčia lietų kaip geriems, taip lygiai ir blo- 
giems. Mes esame pašauktieji! Mes sekėjai die- 
viškojo samarijiečio! Mes nariai vienos Bažnyčios, 
skiriamos visiems. Bet ką matome tikrenybėje? Kai 
kurios šalys manydamos turinčios išnuomavę katali- 
kybės monopolį, ją taip išmargino tautiškumu, kad 

net negalima, iš tikrųjų, ir jiems patiems sunku at- 
skirti, kur baigiasi nacionalizmas, o kur prasideda 
katalikybė ir priešingai. Toks sujungimas, papras- 
tai, visuomet baigiasi fiasko. Lenkijoje persekioja- 
mi unitai graikai ir rusai, nes lenkams svarbiau, kad 
jie lenkais pasidarytų. Apskritai, suvienijimas kata- 
"likybės ir nacionalizmo yra gryna priešingybė. Na- 
cionalizmas yra sąmoningas apsiribojimas viena tauta; 
čia pabrėžiama visa tai, kas vieną tautą skiria nuo 
kitos.  Katalikybė kaip tik yra priešingumas: čia 
sąmoningai pažymima, kas yra visiems bendra; kad 
visi pakrikštytieji be kalbos, spalvos skirtumų yra 
sujungiami; čia pabrėžiama, kad visi žmonės yra vieno 
Dangaus Tėvo vaikai. 

Taigi šiame bendrumo pabrėžime slepiasi visos 
problemos išsprendimas. Tai dar nereiškia, kad ka- 
talikai turi išsižadėti savo tautinės minties bei tau- 
tinių jausmų. Svarbu, kad jie žino, jog abu yra krikš- 
čionys ir pildydami savo Didžiojo Mokytojo įstatymus 
nedaro vienas antram to, ko nenori, kad jiems kas 
taip darytų. 

Tik krikščioniškos mintys pajėgia sušvelninti 
tautų santykius ir su šaknimis išrauti tarpusavio ne- 
apykantą. Taigi faktinai mes esame vieninteli, kurie 
galime išspręsti šią tautinę problemą be sprogdinimų, 
be naujų išradimų, leisdami į darbą tai, ko mes per 
2000 m. mokėmės — mes esame visi vieno Tėvo vai- 
kai ir broliai Kristuje. 

Be šių skiriamųjų sienų yra dar ir kitokių. Paim- 
kime kad ir Vokietiją. Čia viduje yra dar stora reli- 
ginė, konfesinė siena. Ji jau 400 m. viena nuo kitos 
skiria širdis. Jeigu jos nebūtų, tai mes turėtumėm 
pasaulinę Bažnyčia su 600 mil. narių. Dabar vietoje 
to, mes turime 200 visokių sektų, suskaldytas krikš- 


= In 


«ionių jėgas, 200 krikščionybės rūšių, kurias stabmel- 
džiai sau renkasi pagal savo skonį. 

Kad toks pakrikimas netinka Kristaus valiai, tai 
nereikia nė įrodinėti. Taip pat savaime aišku, kad 
visų krikščionių tikslas turi būti vieninga ir vien- 
tisa krikščionybė. Kristus norėjo vienos Bažnyčios, 
vienos kaimenės, vienos Dievo karalystės žemeje. 
„Kad ji taip suskilo, tai baisi nelaimė. Nelaimė krikš- 
čionybei, nelaimė pasauliui, nelaimė visiems tiems, 
kurie ieško tiesos, nelaimė jos uždaviniams, nelaimė 
tai šaliai, kurioje šis skilimas pasidarė giliausias, kur 
jis prasidėjo. Krikščionybės pasaulinė misija nuo to 
žymiai nukentėjo. Tose šventose vietose, kur Kris- 
"taus kraujas liejosi dėl to, kad mes visi būtumėm vie- 
ningi, krikščionys žiauriai tarp savęs kovoja. Pravo- 
slavams ar protestantams katalikybė atrodo baidyklė 
:arba burtai, o pav., Prancūzijoje protestantizmas yra 
juokų. dalykas. 

Argi iš tikro jau taip negalima susivokti, kur yra 
teisybė? Aš, pav., kas mėnuo mažiausiai kartą gir- 
džiu, kad mes katalikai garbiname Dievo Motiną, kad 
mes negalime tiesiog kreiptis į Dievą. Norėčiau pri- 
minti protestantiškai jaunuomenei, kad ji turi daug 
pavojų. Ji kovoja surūdijusiais ginklais!  Nuodin- 
gomis vilyčiomis. Aš noriu broliams protestantams 
atvirai ir nuoširdžiai pasakyti, kad protestantų šalyse 
šimtą kart mažiau suprantami katalikai, šimtą kart čia 
daugiau pramanytų nesąmonių apie katalikų tikėjimą, 
negu katalikų sferose apie protestantizmą. Jeigu mes 
katalikai visam kam tikėtumėm ir taip elgtumės, 
kaip protestantai apie mus mano, tai mes turėtume 
būti didžiausi bedieviai ir kvailiausi idiotai. Argi 
„protestantai neturi nieko daugiau duoti savo jaunuo- 
menei, kaip tik mums primetamus prasimanymus ar 

prieš 400 metų katalikų padarytas klaidas? Ir jeigu, 
deja, šioje konfesinėje kovoje yra kalbama apie surū- 
dijusius ginklus, tai drąsiai galiu pasakyti, kad 909/4 
jų priklauso protestantams. Aš tą sakau nenoroms, 
man tai visai nemalonu sakyti, bet tai yra tiesa. Liau- 
kimės, pagaliau, ir nors kartą meskim vartoti 16 am- 
žiaus ginklus. Jie jau anuomet buvo negražūs ir ne- 
tinkami. 

Abiejų pusių rimtiems krikščionims 16-tas amžius 
yra liūdesio ir nelaimės amžius. Nesiginčykime 
apie tai, kas tuo laiku buvo kaltas, o kas nekaltas. To 
laiko žmonės, kurie tuomet gyveno ir kovojo, jau se- 
niai suvedė sąskaitas su pasaulio Teisėju. Mums tai, 
kas prieš 400 metų buvo kaltas, o kas nekaltas, turi 
tik istorinės reikšmės. Kuris išmintingas protestan- 
tas ar katalikas gali 1928 m. prikaišioti, ką protestan- 
tai ar katalikai 1528 m. padarė. 

XVI šimtia. reformacija, katalikų akimis žiūrint, 
„yra užpelnyta Dievo bausmė už tuos piktanaudojimus, 
kurių mes nei užsiginam, nei pateisinam. Tai buvo 
gaivinanti ir viską valanti audra, perėjusi per bažny- 
čios didikų rūmus bei supasaulėjusius vienuolynus. 
Tai buvo smarkus, perspėjantis „sustok“ tiems žmo-- 
nėms, kurie netinkamai elgėsi su Dievo palikimu. 
Kaltės yra abiejose pusėse: jeigu katalikai būtų buvę 
tokie, kokie jie turi būti, tai šis bažnytinis skilimas. 
niekuomet nebūtų įvykęs; jeigu vėl reformatoriai bū- 
tų apsiriboję tik įsigalėjusių blogumų prašalinimu, o 
nesiėmę pusantro tūkstančio metų senumo Bažnyčios. 
rūmų ardyti, tai šiandien mes su džiaugsmu ir dėkin- 
gumu Wittenbergo vienuolį statytum šalia tų vyrų, 
kurie Bažnyčios gyvenimą reformavo Tridento susi- 
rinkime. Taip! „Jeigu“, „jeigu būtų!“ Bet, deja, 
tie „jeigu“ šiandien neturi reikšmės. 

Šiandien mūsų uždaviniai yra visai kitoki. Mes 
turime pirmiausia nuvalyti tas dulkes, kurios jau 
nuo reformacijos laikų susirinko. Abi pusės neturi 
vartoti ginklų, kurie skaisčiai neblizga. Jos turėtų 
nukreipti savo ginklus prieš bendrą priešą — ateizmą. 
Kad protestantai greit prisijungtų prie katalikų Baž- 
nyčios, vilties maža. Tai liūdna. Bet mus guodžia ir 
šviečia gražia viltimi Kristaus pažadas, kad bus viena 
kaimenė ir vienas piemuo. 

Mes tikime, jog ateis laikas, kada vėl visi susi- 
vienys. Mes turime stipria viltimi laukti tos valandos. 
Tik prašalinkime iš kelio įvairių pasmerkimų ir nesu- 
sipratimų krūvas. Mokykimės vieni antrus suprasti. 
Ir tai darydami visuomet išeikime iš antrojo padėties. 
Mus skiria ne bloga valia, bet skirtingas tikėjimas. 

Jeigu tautiniai interesai net to paties tikėjimo 
Europos gyventojus suskaldo į daugelį priešingų 1a- 
gerių, jeigu religiniai skirtumai sudaro dvasinę be- 
dugnę, tai socialinis klausimas yra tas vulkanas, kurio 
pražūtingų liepsnų liežuviai visas šalis skaudžiai pa- 
liečia. Ši problema grūmoja žmonijai didžiausiais 
pavojais. Kad krikščioniškose šalyse yra proletarija- 
tas, t. y., žmonės, kuriuos dešimtmečiais vergais lai- 
kė, kol jie patys sau teises išsikovojo, tai be galo liū- 
dnas faktas krikščionijos istorijoj. Didžiausias vargas 
yra tas, kad krikščionybė neteko savųjų pasitikėjimo. 
Istorijoj dažnai taip pasitaikydavo, kad mes būda- 
vom trumparegiai. Mes nepakankamai supratome 
problemos didumą tuomet, kada dar buvo nevėlu, kada 
galėjome būti patys vadais. Nesusiprasta tuo laiku, 
kada atrodė esant didesnė garbė puotauti pas turtuo- 
lius, magnatus, negu būti maloniu svečiu prie vargšo 

„prasto stalo. Kiti stengdavosi nuraminti vargstančius 
tik pasiūlydami jiems tikėtis geresnio gyvenimo ana- 

me pasaulyje. O jie turėjo tokiu pat garsumu pri- 
minti Išganytojo vardą ir tiems, kurie uždarbį sulaiko, 
kurių nuodėmės į dangų šaukiasi. Kas gi gali būti 
labiau pašaukti rūpintis neturtingaisiais, jeigu ne mes. 
Juk mes tikime į Dievą — Žmogų, Kuris atėjo į šį 
pasaulį skelbti varguoliams Linksmąją Žinią; Kuris 
pats buvo beturtis, savo tėvu laikš vieną amatininką, 
o savo mokslą skelbti pašaukė vargingus žvejus: ir 
Kuris pats neturėjo kur galvos priglausti. 

Mes buvome perdaug nerangūs ir dėl to nesime- 
tėme į didžiulį gaisrą su visais savo dvasios ištekliais, 
visomis savo išganingomis priemonėmis. Tikintieji 
neparodė pakankamai meilės, supratimo, pasiaukoji- 
mo, drąsos!) Dėl to nieko nuostabaus, kad darbinin- 
kai ėmė sakyti: religija mums nieko nepagelbėjo, ji 
mums mažai turi svarbos — tai šalutinis dalykas. 

Na, bet kas jau praėjo, tai praėjo. Svarbu tik, kad 
mes iš to pasimokytume! Daugelyje vietų dalykai 
kitaip jau dabar stovi. Paimkime, kad ir Vokietiją, 
kur dvasininkų tarpe atsirado nemaža puikių, pasi- 
šventusių darbininkų vadų. Bet pažiūrėkime kas de- 
dasi Austrijoje! Niekur socialdemokratai nėra taip 
sadikalūs, kaip čia. O visgi iš jų 98 nuošimč. yra gi- 
mę katalikų šeimose, septynius metus buvo mokomi 
katalikų tikybos mokslo, klūpoję prie Dievo stalo ir 
iš vyskupo rankų priėmę sustiprinimo sakramentą. 
O jų vadais yra keletas žydų! 

Socialinis klausimas laikui slenkant taip susi- 
komplikavo, susipynė, kad neužtektų nė didelės kny- 
gos jo susiraizgiusiems siūlams išnarplioti. Šia pro- 


"Čia autorius turi galvoj katalikus pauper. ir liberalus, 
kurie socialiniam klausimui išspręsti siūlė tik labdarybę ir 
kuriems nerūpėjo atstatyti sugriautas socialinis teisingu- 
mas. Red. 

ga galima tik viena dalelė jo pajudinti. Aš norėčiau 
tik grynai žmogiškąją, asmeninę klausimo pusę pa- 
liesti. Jos anaiptol negalima laikyti nesvarbia. Prie- 
šingai! Iš šios pusės kaip tik seka visa tai, kas so- 
cialiniame klausime yra labiausiai nuodinga. Socia- 
linis klausimas tai nėra tik didesnės algos reikalas, 
bet taip pat žmogaus teisių ir žmogaus vertės klau- 
simas. 

Didžiausia neteisybė, kuri visur ir visuomet bu- 
vo, yra ta, kad darbo kokybei neatitinka užmokestis; 
kad vienas yra priverstas visą savo amžių ligi žilos 
senatvės sunkiai dirbti ir negali nė tiek susitaupyti, 
kad galėtų nors porą metų laisviau pragyventi, o tuo 
tarpu kitas pusdykiai pelno sau duoną. Vieni auto- 
mobiliais važinėjasi ar tenisą žaidžia dėl malonumo, 
o kiti turi ištisas dienas stovėti liejyklose prie įdegu- 
sių krosnių arba žemės gilumoje aukštielninki kapoti 
akmens anglį. Čia susiduriama su nepakeliama ne- 
teisybė. Ir šis susidūrimas iš vienos pusės prabangos, 
o iš kitos pusės skurdo ir neturto, — turėtų būti vi- 
siems, kurie dar neatprato galvoti, amžinu, skaudžių 
ir kankinančiu „kodėl?“ Kodėl vieni puikiuose rū- 
muose — kodėl kiti sulužusiose lūšnose ir drėgnuose 
urvuose? Argi abeji nėra tokie pat žmonės? Vie- 
nas šilkais taisosi ir žiemą Aėvi šiltus, brangius kai- 
linius, o kitas neturi nė sveikų kišenių, į kurias galė- 
tų savo nuo šalčio pamėlynavusias rankas įkišti! Argi 
jie abu ne žmonės? Dėl ko tas viskas? Dėl ko vie- 
nas savo darbą baigia po poros minučių, kai atsikelia 
iš savo šiltos, minkštos lovos, o kitas turi anksti rytą 
skaudančiais sąnariais lysti iš savo guolio ir visą die- 
ną vilkti sunkų jungą kaip gyvulys? Abu jie yra 
žmonės! Ir nei vienam vargas, nei kitam prabanga nė- 
ra prigimti. Galvojančiam žmogui šie dalykai neduo- 

da ramybės, dresko jam širdį, kai jis sekmadienį iš sa- 
kyklos turi kalbėti apie turtuolius ir darbo vergus:. 
„Jūs esate broliai ir.vaikai vieno Tėvo! Ir Dievas rū- 
pinasi jumis abiem! Ir Dievas jums tokį likimą sky- 
rė!“ — Jau vienu „rūpinasi jumis abiem“ — pasprings 
kalbėtojas. „Dievas jums taip lėmė?“ Ne, šim- 
tą kart, ne! — Bet? Dievas pasakė: „Vargas jums, 
jūs turtingieji ir pertekusieji!“ Ir dar Dievas ištarė: 
„Ką jūs padarėt vienam mažiausiam iš mano brolių, — 
padarėte man“. Ir toliau: „Aš buvau alkanas, aš bu- 
vau ištroškęs, aš buvau nuogas — o jūs? — Šalin 
jūs!“ Pasišalinkite mažiausia iš Bažnyčios ir nesta- 
tykite Dievo sūniškumo ir brolybės pajuokai ir pa- 
sityčiojimui. 

Argi savaime nesuprantama, kad kuris dirba sun- 
kiausį darbą, turi teisę gauti geriausią valgį ir minkš- 
čiausią kėdę? — Bet jie nereikalauja to! Jie vieno 
tik reikalauja: laikyti juos žmonėmis, tais žmo- 
nėmis, be kurių turėtų sustoti gyvenimo mašinerija. 
Gyvenimo mašinerija? Taip! Žmonių visuomenė 
yra milžiniška mašina su tūkstančiais ratų, kurių 
krumpliai turi tinkamai vieni antrus užkabinti. Ar 
mes galime šiandien apsieiti be angliakasių? Be 
žemdirbių? Be darbininkų, kurie gamina elektrą? 
Kiekvienas darbas yra būtinas visumai! Nė vienas 
iš jų negali būti pašalintas, jeigu norime, kad viskas 
nesustotų. Mes turime suprasti, kad ir pats juodžiau- 
sias darbas turi būti atliktas. Turi atsirasti žmonių, 
kurie valiotų nuvalyti purvyną, kad mes visi neįsi- 
purvintumėm. Taigi suprantama, — mes turime būti 
dėkingi žmonėms dirbantiems tokius darbus, kurių 
mes nenorėtume dirbti. Jie išrodo juodi ir purvini 
dčėi to, kad aš būčiau švarus. O jūs visi frantai, su. 
žvilgančiais batais, išprosytais drabužiais, poliruotais. 

nagais, ar žinote, kad yra žmonių, kurie apskretę ir 
apiplyšę dėl to, kad jūs galėtumėte būti švarūs. Ir 
jūs už tai turite juos gerbti, o ne niekinti. Kitaip 
esant, ateis laikas, kada šie jūsų paniekintieji džiaug- 
sis galėdami su jumis pasikeisti vaidmenimis. 

Dabar yra pats laikas pradėti visuomeniškai gal- 
voti, tai yra, taip galvoti ir veikti, kaip pritinka dide- 
lės visuomenės nariams. Šios visuomenės dėka mes 
visi gyvename. Ims gerėti reikalai, jeigu mes kiek- 
vieną kartą, imdami į rankas peilį, atsiminsime tuos 
žmones, kurie ištisas dienas stovi tvankiame geležies 
fabrikų ore prie įkaitusių krosnių; jeigu kastuvu im- 
"dami anglius pagalvosime apie tuos darbo skruzdėles, 
kurie dieną ir naktį dirba žemės gelmėse. Su šia so- 
cialine mintimi, pagalvojant, ateina ir socialinis dė- 
kingumas, kuris žemiausiai kepurę nusiima prieš tą, 
kas sunkiausiai dirba. 

Krikščionys gali visai lengvai savo socialinę min- 
ti paremti ir veikti aukštesniais ir daugiau įpareigo- 
jančiais motyvais. Katalikams kiekvienas pakrikšty- 
tas žmogus, nežiūrint kokio jis bebūtų luomo, yra Die- 
vo sūnus ir brolis Kristuje. 

Atrodo, kad dėl savo užmirštų pareigų ir blogo 
malonių panaudojimo, mes esame užrištomis akimis 
vedami į bausmės vietą. Argi niekas mūsų nejaučia- 
me, kad mes prie vulkano einame? Jei Evangelijos 
amžinieji nuostatai neįstengia pakreipti mūsų socia- 
linės sąmonės, tai bent įvykusios pasaulio katastrofos 
turėtų mus pamokyti. Labai abejotinos vertės gali 
būti mūsų visoks Dievo garbei skiriamas darbas, jei- 
gu mes kuo greičiausiai nesuprasime, kad Evangelija. 
visais laikais turi būti vargšams ir neturtingiesiems 
Linksmoji Žinia. Argi ne visi Rusijos turtingieji 
dvarininkai ir pramonės magnatai po laiko suprato, 

kad geriau būtų buvę pusę pajamų atiduoti laisvu n0- 
ru, negu kad visko netekti? Jie būtų patys sau, savo 
šeimoms, savo tėvynei ir visam pasauliui milžiniškai 
patarnavę, jeigu būtų geruoju pasidėję bizūnus, su 
kuriais vėliau patys buvo mušami. Jie visai negal-- 
vojo apie katastrofą. Mes ją pergyvenome su visomis 
jos baisenybėmis! Taigi, kur yra pas mus tie toli 
siekiantieji pasikeitimai? Kur mūsų radikalios per- 
mainos? Tačiau Bažnyčia stovi absoliučiai vargstan- 
čių pusėje, ūkiškai silpnųjų ir sociališkai pažemintų- 
jų. Taip pat ir Bažnyčiai Rusija yra supurtančiu per- 
spėjimo ženklu. Ar mes paklausysime? Kada? Ak, 
kad tu suprastum, naujoji Jeruzale! Svarbiau, šimtą 
kart svarbiau yra, kad alkanieji būtų pasotinti, kad 
neturintieji prieglaudos gautų pastogę, kad susikim- 
šę pigiose rūsyse gautų užtektinai šviesos, oro ir er- 
dvės, negu kad savo šventoms apeigoms vartotumėm 
auksinius indus ir šilkais puoštumėm bažnyčių sienas. 
Negi klaus mūsų Dievas: ar vartojome Jo garbei 
auksą, sidabrą, deimantus ir šilkus? Mes išgirsime iš 
jo baisų priminimą: „Aš buvau elkanas, ištroškęs, nuo- 
gas?“ Rusijos bažnyčių auksas dabar padeda bolše- 
vikams skleisti ateizmą ir siekti pasaulinės revoliu- 
cijos. Ir kad iš mūsų tarpo mažai kas yra tuo sujau- 
dintas, bijau, kad ir mes, gal būti, kurią gražią dieną 
turėsime pamaldoms rinktis į privatines trobeles, tuo 
tarpu kai mūsų puošnios katedros bus paverstos nu- 
galėtosios krikščionybės muzėjais, o mūsų bažnyčios 
paliks viešpataujančios darbininkų klasės sandėliais, 
biūrais ar klūbais. Pati Bažnyčia, žinoma, nežūtų, 
bet jai reiktų vėl iš katakombų užkariauti pasaulį. 
Socialinis klausimas žino tik du atsakymu, arba 
du keliu: Vatikanas arba Maskva; Vatikanas vardan 
tikėjimo, Maskva vardan netikėjimo; Vatikanas kaip 

krikščioniškos pesaulėžiūros centras, arba Maskva, 
kuri Judui Iskarijotui paminklą pastatė. Mes nega- 
lime gaišti! Mes ir taip jau per daug laiko sugai- 
šome. 

Iš tamsių gilumų kyla demonas. Iš sugriuvusių 
užkampių, ankštai apstatytų nešvarių kiemų, iš ten, 
kur penkto aukšto viename be saulės bute gyvena su- 
sikimšę trys šeimynos; iš ten, kur trūksta duonos ma- 
zžiems vaikems, kur užnuodytas oras. Iš šių landynių 
kada tai išsiveržė baisusis maras. O plačiose gatvė- 
se gyvenantieji turtuoliai visai nepagalvojo apie kokį 
nors maro pavojų. Ir puikiuose rūmuose, šilkuose 
paskendusieji svaigo nuo vyno, muzikos ir aistros... 
Tuo tarpu neturtingieji naktį išnešė pro vartus už 
miesto pirmąsias juodosios mirties aukas. Neilgai 
trukus pasigirsta ir turtingųjų kvartaluose dejonių 
ir sielvarto šauksmai, nes maras ir juos pasiekia... 

Visai panašiu keliu eina ir bolševistinis maras. Ar 
mes tai suprasime kol dar nevėlu? Kas galėjo rimtai 
tikėti, kad Europoje galės komunizmas plėstis ir aug- 
ti? Trylika metų po karui! Visi ženklai kalba už 
tai, kad bolševizmas anaiptol dar nepasiekė savo kul- 
minacinio taško. Maskvos žmonės dirba labai tyliai, 
turėdami labai didelius planus ir nesiskaitydami su 
jokiomis priemonėmis. Ir jie dirba su nepaprasta 
energija, kad išnaikintų religiją. Įvyks žūtbūtinė 
kova. Mūsų priešams kiekvienas ginklas yra tinka- 
mas. Moralinės atsakomybės jie jokios nepažįsta. 
Metai po metų vis nauji didžiuliai jaunuolių būriai 
yra atitraukiami nuo tikėjimo ir įtikinami, kad „re- 
ligija — tautos nuodai“. Milijonams pakrikštytųjų 
krikščionybė paliko bevertė, netikra ir nepalaikytina 
pasaulėžiūra, nes ji nestojo visu savo autoritetu, vi- 
somis savo dvasinėmis išgalėmis tų pusėje, kurie ne- 

turtingi, kurie buvo baisiai išnaudojami ir niekinami. 
Ir dabar tie, kurie pirmiau buvo Kristaus garbinto- 
jai, kurie išbūdavo nevalgę tris dienas prie Jo stalo 
visai užmiršę alkį, tie šiandien didžiausi krikščiony- 
bės priešai, religijos niekintojai, armija, kuri pasi- 
ryžusi sunaikinti krikščionybę. 

Ar mes suvokiame pavojaus didumą? Nesinorė- 
tų tikėti matant, kad mes ir toliau taip dirbame, lyg 
kad niekas negrėstų. Tie žmonės, kurių namai dega, 
nėra tokie ramūs kaip mes. Mes degame! Ir gais- 
ras gali labai išsiplėsti. Jis šiandien nėra toks mažas, 
kad būtų galima keletu kibirų vandens užgesinti. Ma- 
tydamas koks baisus gaisras, aš manau, kad jam ge- 
sinti reikia kuo greičiausiai pavartoti visi įrankiai, ir 
dar patys moderniškiausieji. Paprastosios priemonės 
negelbės. Mes turime visomis jėgomis parodyti, kad 
krikščionybė ir šiandien yra vargšams ir prispaustie- 
siems Linksmoji Žinia. Mes turime visais agitacijos 
būdais, visais moderniškos propagandos aparatais pa- 
sauliui parodyti, kad galime vargšams ir nuskriaus- 
tiems pagelbėti ir kad visomis savo jėgomis norime 
jiems padėti. Mes turime tą „antrąjį įsakymą, kuris 
lygus pirmajam“ pastatyti į centrą viso mūsų veiki- 
mo. Mes turime prieš besiplečiantį pyktį ir neapy- 
kantą, iš kurių išplaukia pasaulio pavertimas griuvė- 
siais, pastatyti matomą, toli šviečiančią meilę. Šiuo 
Kristaus ženklu mes nugalėsime, nes meilė yra galin- 
gesnė už neapykantą. Mes turime suprasti mūsų tik- 
slo kilnumą ir jam siekti paskirti geriausias jėgas, at- 
simindami Kristaus pasakymą: „gelbėti, kas jau 
žūva.“ 

1r kiekvienas rimtas krikščionis turi prie šio dar- 
bo prisidėti. Kaip kiekvienas komunistas yra skel- 
bėjas pykčio, taip kiekvienas krikščionis turi būti ne- 

šėjas meilės. Pastatykime prieš pykčio bangas mei- 
lės bangas. Ne tos meilės, kuri kalba, bet tos meilės, 
kuri veikia. Meilės, kuri labiausiai gerbia sunkiausiai 
dirbantį, kuri daugiausia sustiprina sunkios naštos 
prislėgtą; meilės, kuri alkanus papeni, nuogus apden- 
gia, puolusius pakelia; meilės, kuri yra karščiausiu 
advokatu visų tų, kurie gyvenime daugiausia nu- 
skriausti. 

Dar nevėlu. Dar mes skaičiumi esame stipresni. 
Dar kol kas mes turime bažnyčias, sakyklas ir mo- 
kyklas. Dar galime laimėti ir pasaulį išgelbėti. Bet 
tiktai tada, kai mus pasaulis pažins iš mūsų meilės, 
kuri, Kristaus žodžiais tariant, yra jo mokinių ženklas, 


